qundao/data-zh-poetry huggingface dataset:
西王母图歌为陈侍御道帙母太夫人寿
作者：黎民表
朝代：明

瑶池渺何许，荡漾连龟台。琳宫贝阙相逶迤，旭日倒射辉蓬莱。宫中之人衣绛衣，左携青童右瑶姬。鸾匏凤箫俨先导，天花万片飘琼蕤。娥眉萧飒三千岁，翠軿下頫人间世。青萃长琐丹台藉，紫元曾授金珰秘。朅来览辉南海遥，云林仙姥还相邀。在傍笑者东方朔，履上星辰侍玉霄。黄封屡给天厨醴，锦绮亲裁织女绡。一上太行停节旆，几回蜀坂住征轺。兹日烽烟销南斗，斑斓起舞尊前寿。幔亭曾孙今几代，浔阳江潮清浅否。椷书青鸟更飞来，年年劝进长生酒。
西行咏怀古？·平城
作者：黎民表
朝代：明

神龙困泥淖，燕雀反见咍。如何赤帝子，遇窘白登台。谋臣虽幸中，鱼服几殆哉。不见芒砀气，阴风千里来。佳兵古所忌，奇智人不亲。武灵何倜傥，变服诧强秦。祸机起床笫，兴亡由一身。惟有邯郸道，千秋狐兔尘。传道荆轲里，町疃皆故丘。陇树无西指，易水犹东流。贤愚等共尽，尔独报君雠。叔孙何首鼠，诡对乃封侯。
西行咏怀古� 其一 平城
作者：黎民表
朝代：明
体裁：五言律诗

神龙困泥淖，燕雀反见咍。如何赤帝子，遇窘白登台。谋臣虽幸中，鱼服几殆哉。不见芒砀气，阴风千里来。
西行咏怀古� 其三 荆轲宅
作者：黎民表
朝代：明
体裁：五言律诗

传道荆轲里，町疃皆故丘。陇树无西指，易水犹东流。贤愚等共尽，尔独报君雠。叔孙何首鼠，诡对乃封侯。
西行咏怀古� 其二 灵丘
作者：黎民表
朝代：明
体裁：五言律诗

佳兵古所忌，奇智人不亲。武灵何倜傥，变服诧强秦。祸机起床笫，兴亡由一身。惟有邯郸道，千秋狐兔尘。
观舞
作者：黎民表
朝代：明

曲房罗荐合，华烛黼帷舒。嘉宾出上国，妙妓产名区。合欢垂绮带，连理缀罗襦。霞起当瑶沓，花生绕玉除。妆成遥掩月，体迅欲凌虚。赴节偏容与，应歌目疾徐。图云开绣衩，写凤曳长裾。洛水惊鸿日，吴城掩鹤馀。凝情增盼睐，回态转踟蹰。静女思贻琯，芳华欲揽袪。挂缨君未谅，解佩持相于。寄谢东邻子，舍颦信不如。
观音阁同诸公登望
作者：黎民表
朝代：明

东林地僻少经游，暇日追攀最上头。九月关山争改色，一时风景自生愁。藤萝影合诸天暗，松桂声长众壑幽。情为故乡成徙倚，登临休拟仲宣楼。
解维后方士功朱贞吉孔阳追送至龙沙龙光寺小饮而别
作者：黎民表
朝代：明

昏钟山寺已栖鸦，起踏长堤片日斜。浦口风灯渔父棹，云中鸡犬羽人家。江流不尽心同折，世事重逢鬓有华。歧路苍茫君自见，青门元少故侯瓜。
请告后沈刑部顾中舍张光禄秦参军朱文学汪茅二山人携酒过讯
作者：黎民表
朝代：明

北阙停云总系情，风期千里亦难并。思乡怀古不辞醉，击剑高歌几送行。雪色渐催残夜曙，灯花偏傍丽人生。罗浮远去丹霄隔，惟待春鸿一寄声。
诸公九日登毗卢阁余以病不赴
作者：黎民表
朝代：明

千里风烟引太行，诸天晴色入传觞。茱萸汉殿逢秋序，砧杵人家下夕阳。青草未销城上垒，丹枫不待雁前霜。谁怜怅望东篱客，得似龙山发兴狂。
读书堂
作者：黎民表
朝代：明

昔贤曾选幽栖地，小筑还依此洞天。二水远从云外落，千山半向槛中悬。流霞似护青编古，綵笔犹传白雪鲜。未许閒居耽作赋，凤纶先下五云边。
读书楼为曾阳白先生赋
作者：黎民表
朝代：明

风月昔登临，丹梯尚可寻。青藜天禄阁，白雪郢中吟。几席岚霏湿，轩窗露气深。琅然云水外，犹是凤鸾音。
读圆觉经
作者：黎民表
朝代：明

中岁驱驰困一经，愧无鲸力破沧溟。閒思种树为农圃，病学餐烟养性灵。身在尘埃如瞥电，鬓缘愁绪剧繁星。年来悟得空王理，止欲除嗔是戒铭。
读青萝馆集寄徐子兴
作者：黎民表
朝代：明

谁解千金求绝技，数篇真足慰沈冥。来从海峤生烟雾，行过延津濯日星。掩阁至今思画诺，在门时有好玄经。倚歌寂寞长安市，龙笛春阴起幔亭。
谒六忠庙
作者：黎民表
朝代：明

遗庙孤城里，经过为抚膺。运穷天步窘，衅起敌锋乘。钟簴嗟旒缀，江淮忽瓦崩。空龈戈尚奋，折骨障还登。一死关宗祏，千秋有废兴。穹碑缠莽草，野日上觚棱。委佩丹青落，危冠气色增。邻堪祠玉马，名自勒金縢。大火时仍王，洪河夕未澄。苍茫驱俗驾，絮酒愧如渑。
谒白沙先生祠
作者：黎民表
朝代：明

玉台昔飞遁，名山屡登践。泉壑閟霞踪，垣宫饰嘉荐。两楹委林麓，四壁带苔藓。敛形随化逝，神理将无变。深衷怀若人，山阿或游衍。渊机涵飞泳，帝牖灭闻见。执鞭予已后，升堂迹方添。茫然空所思，浮云没遥巘。
谒董子祠
作者：黎民表
朝代：明

英风怜马上，间世睹人文。玄冕加繁露，青衿仰庆云。诗书维汉鼎，柱石奠淮濆。东阁多奇士，寥寥竟不闻。
谢廷尉招同方员外赵刺史集
作者：黎民表
朝代：明

燕台几度逐青骢，留滞那知在汉宫。凉雨一尊开白社，暮云千里望丹枫。卜邻我已惭王翰，高卧人今忆谢公。长袖灯前频起舞，不堪歧路复西东。
谷隐亭为郑明府作
作者：黎民表
朝代：明

三径初开倚少城，万花中带一池清。传家本擅司农学，避世谁沽谷口名。壁上苔生閒钓具，竹间星乱有棋枰。莫言神武抽簪早，自是蓬蒿少送迎。
象教精舍
作者：黎民表
朝代：明

三昧神僧火，烧残有坏身。浮生同瞥电，世界一微尘。幻作元非有，归空亦未真。益豪谁见相，减胛为留神。震旦符初志，匡庐感宿因。缄縢传大令，膜拜走王人。鸠杖升莲座，田衣称氎巾。一时多妙说，舍筏怅迷津。
豫章江行
作者：黎民表
朝代：明

绿筱迷荒岸，清溪下乱流。可怜听雨夜，强半为花愁。囊已无金错，衣犹拥黑裘。翻悲生计拙，不似钓鱼舟。千越通津处，青山匝岸多。鸥来摇水镜，鸿去避云罗。钓■依蒲柳，行舟触芰荷。本无浮海志，乘醉且狂歌。路已经吴越，舟还溯豫章。洪涛撞远岸，独鸟下危樯。地近长沙湿，山连粤峤长。所思非远道，犹复叹殊方。
豫章江行
作者：黎民表
朝代：明

赤岸斜临溪水阴，乱峰高下寄禅林。新流到海三千里，不似归舟一夜心。山磴崎岖猿夜号，溪流如沸石如刀。刺桐花下思归客，待得天明有二毛。
豫章江行·其一
作者：黎民表
朝代：明

绿筱迷荒岸，清溪下乱流。可怜听雨夜，强半为花愁。囊已无金错，衣犹拥黑裘。翻悲生计拙，不似钓鱼舟。
豫章江行·其一
作者：黎民表
朝代：明

赤岸斜临溪水阴，乱峰高下寄禅林。新流到海三千里，不似归舟一夜心。
豫章江行·其三
作者：黎民表
朝代：明

路已经吴越，舟还溯豫章。洪涛撞远岸，独鸟下危樯。地近长沙湿，山连粤峤长。所思非远道，犹复叹殊方。
豫章江行·其二
作者：黎民表
朝代：明

千越通津处，青山匝岸多。鸥来摇水镜，鸿去避云罗。钓■依蒲柳，行舟触芰荷。本无浮海志，乘醉且狂歌。
豫章江行·其二
作者：黎民表
朝代：明

山磴崎岖猿夜号，溪流如沸石如刀。刺桐花下思归客，待得天明有二毛。
豫章逢王敬美入贺
作者：黎民表
朝代：明

龙沙鼓吹引行驺，不作平原十日游。下士敢因县榻重，故人宁为解衣留。江霞欲变千峰雪，篱菊初残九月秋。不是王程虚物色，卿云遥待郢歌酬。
贾太守冯别驾招饮临漪亭
作者：黎民表
朝代：明

杂花芳树满回塘，何似风光洛水旁。开閤烟沙连大路，登台春色过衡阳。诗篇幸借西堂草，旅服初辞北地霜。跃马黄尘空慷慨，富民今有汉循良。
赋得临池柳
作者：黎民表
朝代：明

春色方骀荡，霜华讵见侵。萦堤轻缕结，拂水乱丝沈。摇落还同絮，萧疏不作林。笼烟无远态，障日少繁阴。夕鸟窥巢入，寒蝉抱叶吟。长因离别尽，非为笛中音。
赏菊
作者：黎民表
朝代：明

不用嗟摇落，春风在习家。天山三丈雪，犹作满篱花。疾风吹劲枝，寒月照冷艳。独抱岁寒心，林深人不见。
赏菊·其一
作者：黎民表
朝代：明

不用嗟摇落，春风在习家。天山三丈雪，犹作满篱花。
赏菊·其二
作者：黎民表
朝代：明

疾风吹劲枝，寒月照冷艳。独抱岁寒心，林深人不见。
赠写真张山人孟易
作者：黎民表
朝代：明

张君少小传家学，粉绘新诗何磊落。初仿林良画花鸟，近日白描能间作。精心苦艺谁得知，下笔翩翩气盘礴。松煤雪茧相映光，势似流云载飞鹤。移床脱帽当前楹，倏见山姿在丘壑。荷衣蕙带翻从风，细纹琐襭咸隐锋。英芝瑶草在阶下，两旁古木皆巃嵷。向前摩挲始觉异，僧繇醉旭将无同。尔今技成何所羡，褰裳便欲翔燕甸。黄金白璧意自轻，凌烟拟为开生面。曳裾拥彗过王侯，雕盘锦席罗珍羞。貂裘懒复事游说，白石空歌独饭牛。人生快意百不忧，鸿冥鹄举君莫留。鲁人今日轻家丘，余将献赋长杨去，为结鹍鹏万里游。
赠刘真子兄弟
作者：黎民表
朝代：明

天中二景自为邻，卖药餐霞学隐沦。明月竞驰千里足，繁花留醉五陵春。谁捐侠客双龙剑，自有娇娆对舞人。赋就凌云应召对，何须东阁拜平津。
赠医士姚允升
作者：黎民表
朝代：明

蚤年耽内学，一室事医王。蓟子传仙术，桐君与药方。终朝常扣齿，一榻自焚香。若访丹砂去，双凫问草堂。
赠大司马蔡公移省留都
作者：黎民表
朝代：明

洪河俟舟楫，大翼假扶摇。明公值休朗，弱龄见英标。剖符卧江海，浪迹偕渔樵。徒闻季布诺，谁同贡公招。朅来蓬池啸，躧步凌丹霄。秉圭入铜龙，惠文缀金貂。鸿思翊皇度，具瞻肃群寮。姱容谁不企，希音一何寥。改服指旧邦，乘流命归桡。廉公思用赵，长孺愿在朝。望隆位非薄，心迩迹岂辽。永言树勋伐，怂恿慰杨苗。
赠张将军
作者：黎民表
朝代：明

之子江东旧隐沦，乍来惠我一杯莼。常留白羽吟边月，不望朱衣座上春。邂逅何辞邀笛醉，行藏空老据鞍身。王朝执戟元无补，草阁耽玄岂异人。
赠易道人
作者：黎民表
朝代：明

尘滓脩然不受侵，转蓬无复忆家林。路穷西极流沙远，身犯南方毒雾深。青竹一枝常在手，丹经千卷不传心。亦知羝化终腾去，白石苍苍何处寻。
赠朱子深
作者：黎民表
朝代：明

老来招隐兴偏浓，爽气时时对五峰。书似淮南传内学，人从河上挹玄踪。上尊屡拜中朝赐，灵笈多于世外逢。蒲柳自知凡骨异，何能云路待相从。
赠洪山人从周
作者：黎民表
朝代：明

仙药灵苗手自栽，乘风新向沃洲来。白纨细点鹅群帖，青眼相看竹径杯。旅服久从京洛化，篱花秋隔故园开。黄金不在燕昭馆，千载休论国士才。
赠王文纯
作者：黎民表
朝代：明

玩世吾应拙，逃名尔更迂。夷门人岂识，燕市酒曾沽。白首矜然诺，黄金信有无。归来江海日，能□□□□。
赠瞿生
作者：黎民表
朝代：明

齐安瞿生风骨殊，腾骧七尺非凡驹。十龄下笔薄史汉，握中往往灵蛇珠。而翁顷者遭羁绁，裹足洒泪来燕都。九关峨峨森虎豹，白日朗照明区区。肉刑末减逢汉主，槛车薰沐收夷吾。岂为能言识黄雀，亦是精诚感白乌。嗟哉瞿生孝且贤，珊瑚碧树谁不怜。琅琊小令人伦鉴，倒屣为赋长离篇。我苦十旬始休暇，不能罗致心茫然。采衣持节即远道，青云干吕随行船。匣中莲花光煜然，韬而不试神乃全。用少正及中兴年，耸身玉立当云天。遭逢不孤名下士，帝师当时亦孺子。
赠聪上人
作者：黎民表
朝代：明

移住端溪寺，还因古佛缘。梅花清倚阁，野水细通泉。夜续传灯偈，贫资卖药钱。壮游君不见，来此十经年。
赠陈诏州
作者：黎民表
朝代：明

韶石款南岳，肄水汇东溟。岩镇俟良牧，疲人纡圣情。推毂允明茂，之子扬德声。豹变蔚文采，凤仪叶咸英。渊冲恒若谷，温裕式如璚。淮阳本卧治，华阴更传经。匪惟惇化穆，实以心源清。三年报邦政，万里导遐征。衡茅惠高盖，疲苶愧逢迎。云螭不可弭，凫藻驰我诚。所冀隆弘美，王道今休明。
赠顾舍人
作者：黎民表
朝代：明

东阁多奇士，文章未陆沉。诗言自匡鼎，家学得刘歆。出入清华地，翻飞翰墨林。交情元竹下，况乃接朝簪。
赠魏文学懋权
作者：黎民表
朝代：明

春风持节渡黄河，作赋闻君掩薜萝。漳水词人元独盛，夷门宾客向来多。天边谁识青云气，台上争鸣白玉珂。无限太行山色在，相思明月梦中过。
赠黄石山人黄全之
作者：黎民表
朝代：明

巾舄尘中识者稀，秦时黄石是耶非。曾筹塞上风云阵，苦恋山中薜荔衣。蓟北琴尊成滞客，江南烽火暗戎机。洗兵谁挽天河水，杖履同君住翠微。
赣石同陈南雄罗平乐舟中小饮前夕同二君赴戴赣州招游郁孤台
作者：黎民表
朝代：明

朔风吹浪势仍回，舟楫初经滟滪堆。谯火远明花石戍，柁楼才转郁孤台。江城喜值双龙合，候吏仍驱五马来。寒色不须催日暮，深杯还待月华开。
赵太史招游浮丘山
作者：黎民表
朝代：明

委佩朝来出汉宫，暂将踪迹托冥鸿。扫门曾识登龙客，采药今为负局翁。岭外素琴随一鹤，斗间文剑化双虹。周南不用嗟留滞，矫首燕台气郁葱。解印南归问五湖，昔游风月未曾孤。閒携天禄青藜杖，来坐仙人白玉壶。碧海蓬莱今又浅，丹砂勾漏岂全无。前身恐是浮丘伯，胜事重逢蒋大夫。
赵太史招游浮丘山·其一
作者：黎民表
朝代：明

委佩朝来出汉宫，暂将踪迹托冥鸿。扫门曾识登龙客，采药今为负局翁。岭外素琴随一鹤，斗间文剑化双虹。周南不用嗟留滞，矫首燕台气郁葱。
赵太史招游浮丘山·其二
作者：黎民表
朝代：明

解印南归问五湖，昔游风月未曾孤。閒携天禄青藜杖，来坐仙人白玉壶。碧海蓬莱今又浅，丹砂勾漏岂全无。前身恐是浮丘伯，胜事重逢蒋大夫。
趋顺义县
作者：黎民表
朝代：明

使者正乘轺，东行上郡遥。关门临井口，城堡落山腰。岸远沙如雪，风悲水似潮。客愁何处著，寒月助萧萧。内园停使节，地主敞华筵。酾酒黄粱薄，登盘紫芡圆。军声飞鸟外，乡思捲芦边。向夕无探骑，平沙直际天。
趋顺义县·其一
作者：黎民表
朝代：明

使者正乘轺，东行上郡遥。关门临井口，城堡落山腰。岸远沙如雪，风悲水似潮。客愁何处著，寒月助萧萧。
趋顺义县·其二
作者：黎民表
朝代：明

内园停使节，地主敞华筵。酾酒黄粱薄，登盘紫芡圆。军声飞鸟外，乡思捲芦边。向夕无探骑，平沙直际天。
踰岭
作者：黎民表
朝代：明

萧飒风尘鬓，栖遑几入关。蹊回还有径，林尽转多山。无论鸣驺入，欣随望气还。不知缘厎事，容易损红颜。
轩辕试剑石
作者：黎民表
朝代：明

仙翁本剑侠，游戏龙衮前。金盘射白鹊，鹤发换童年。幻化乃能尔，金石亮非坚。神化终腾跃，洪垆空燄烟。
迁居
作者：黎民表
朝代：明

沈冥无所适，燕市又移居。庑下从栖泊，蓬门倦扫除。炎风时展簟，凉月乍窥书。犹说金张第，登龙日不虚。
过仪真访谭子羽留酌江霞馆因赠
作者：黎民表
朝代：明

榻下高人宅，飞觞夜向分。门临扬子渡，窗隔蒋陵云。鸾啸因风起，渔歌送客闻。江潭无限恨，琼树思氤氲。留滞周南久，川程倚棹过。江流经楚尽，岭树入吴多。兴为悲秋发，情如惜别何。津亭明日路，相望隔烟波。
过仪真访谭子羽留酌江霞馆因赠·其一
作者：黎民表
朝代：明

榻下高人宅，飞觞夜向分。门临扬子渡，窗隔蒋陵云。鸾啸因风起，渔歌送客闻。江潭无限恨，琼树思氤氲。
过仪真访谭子羽留酌江霞馆因赠·其二
作者：黎民表
朝代：明

留滞周南久，川程倚棹过。江流经楚尽，岭树入吴多。兴为悲秋发，情如惜别何。津亭明日路，相望隔烟波。
过公载浮丘得稀字
作者：黎民表
朝代：明

丹丘风日静堪依，隐处犹存旧钓矶。金液已成仙令去，青山重到故人稀。云移翠竹当阶乱，鸟挟霜蓬隔水飞。白发渐惊秋色里，相携须就芰荷衣。
过刘刑曹仲恭出先世所藏名贤翰札相示
作者：黎民表
朝代：明

华省归常晚，明灯坐不迟。雨凉新草径，风静落花枝。物论中朝在，文章故老贻。西园叨胜引，清夜可无诗。
过天宁寺僧宝檀方丈
作者：黎民表
朝代：明

曾有黄金地，谁为苦行僧。仗经行路远，采药入云层。一食伊蒲饭，长明石枕灯。不依禅宿去，头白已无能。野外芳华早，何妨策杖寻。草深垂井口，碑卧古坛阴。高坐惟尊足，清斋尚摄心。给园留赏处，还似阮家林。
过天宁寺僧宝檀方丈·其一
作者：黎民表
朝代：明

曾有黄金地，谁为苦行僧。仗经行路远，采药入云层。一食伊蒲饭，长明石枕灯。不依禅宿去，头白已无能。
过天宁寺僧宝檀方丈·其二
作者：黎民表
朝代：明

野外芳华早，何妨策杖寻。草深垂井口，碑卧古坛阴。高坐惟尊足，清斋尚摄心。给园留赏处，还似阮家林。
过姚上舍伯子草玄亭
作者：黎民表
朝代：明

怜君花树下，复有草玄亭。山色墙头出，宫云雨后青。听莺移远杖，相鹤检仙经。谁测风尘里，沈冥有客星。
过广陵访欧桢伯官舍
作者：黎民表
朝代：明

玄草何如执戟郎，高斋终日坐清凉。燕台乍解双龙剑，汴水重游两鬓霜。久客岂堪闻落水，故人相见把垂杨。赋才寂寞谁能荐，犹愧含香入建章。
过慈仁丈室访胡孟韬留酌
作者：黎民表
朝代：明

匡山高卧意如何，远兴难忘在薜萝。偶过禅房成下榻，相逢天路待鸣珂。双林风雪经春尽，西岭云霞入暮多。知是甘泉新有赋，休将禅解问维摩。
过李临淮白云斋逢恩上人还金陵因赠
作者：黎民表
朝代：明

老向江东献赋慵，摄山犹忆旧游踪。朱门客自开文苑，白足人今是律宗。隐处不离高座寺，中原亦有竺乾峰。知君去住心无累，秉烛尊前几度逢。
过李明府袭美书室同蒋少翼小酌
作者：黎民表
朝代：明

画帘初下据胡床，静境知无簿领忙。琴酒已逢嵇叔夜，功名休羡杜当阳。夹城风递寒更急，满座霄澄列宿光。不是栽花能烂漫，门前笼烛讵成行。
过沈山人懋学旅舍
作者：黎民表
朝代：明

烟花联骑走燕都，十载相逢又酒垆。金谷园中非旧主，长安明月可曾孤。
过田叔
作者：黎民表
朝代：明

促膝欢能几，还家路渐分。我思湟水月，君倚大行云。折简开新酝，探书得古文。人伦吾岂敢，惟喜过黄君。
过盛子才馆
作者：黎民表
朝代：明

花林同载酒，幽客重相寻。春事连三月，乡愁搅寸心。草青临浦尽，云白到江深。莫忘还家路，缁尘易见侵。扰扰复依依，閒来此息机。一惊春草绿，再见杏花飞。楚老怀瑜泣，齐门抱瑟归。五陵珠玳美，谁复念牛衣。
过盛子才馆·其一
作者：黎民表
朝代：明

花林同载酒，幽客重相寻。春事连三月，乡愁搅寸心。草青临浦尽，云白到江深。莫忘还家路，缁尘易见侵。
过盛子才馆·其二
作者：黎民表
朝代：明

扰扰复依依，閒来此息机。一惊春草绿，再见杏花飞。楚老怀瑜泣，齐门抱瑟归。五陵珠玳美，谁复念牛衣。
过真如寺乾上人访蔡文学子耕
作者：黎民表
朝代：明

霞踪成海客，休暇惬相寻。累劫空弹指，千言是说心。当门官树直，隐座佛灯深。阶雪方盈尺，何人候少林。
过范子宣得山字
作者：黎民表
朝代：明

解鞍寻竹下，逸客况同攀。一榻成云卧，双轮对雪山。笼鹅方点翰，贳酒且开关。城市逃名得，扁舟未羡閒。
过范子宣观王生临帖
作者：黎民表
朝代：明

用意颇精勤，毫芒细细分。春丝抽独茧，惊电出重云。携我青藜杖，书君白练裙。长安应纸贵，馀子但纷纭。
过范山人双塔寺旅舍
作者：黎民表
朝代：明

赤日风驱九陌尘，禅房挥麈待幽人。坐怜白鸟下双树，不见繁华过一春。燕酒味浓誇薏苡，越乡心断有鲈莼。荣途烦劫难除却，何似云门息此身。
过陈时亿兄弟留酌石亭先生之子
作者：黎民表
朝代：明

江左应才窟，三株独出群。交情原白首，器业自青云。万事衔杯失，千山把剑分。龙门吾敢托，生已后陈君。
过雪舫试龙井茶同张玄超郭次甫作
作者：黎民表
朝代：明

试将龙井茗，瀹以玉河冰。斋中幽赏客，容易辨淄渑。流尘息尸屦，桂影上团圞。一歃清源味，能令齿颊寒。
过雪舫试龙井茶同张玄超郭次甫作·其一
作者：黎民表
朝代：明

试将龙井茗，瀹以玉河冰。斋中幽赏客，容易辨淄渑。
过雪舫试龙井茶同张玄超郭次甫作·其二
作者：黎民表
朝代：明

流尘息尸屦，桂影上团圞。一歃清源味，能令齿颊寒。
过顾叔潜得题字
作者：黎民表
朝代：明

幽寻不在远，吏隐占青溪。乡梦衔杯失，新诗摘叶题。萤疏经雨乱，花好傍人低。日出铜街静，犹能散马蹄。
过鹤舒山人别馆
作者：黎民表
朝代：明

却扫元非病，斋心欲断缘。残年惟翰墨，虚壁祗灯烟。夕露滋团菊，斜阳下冷蝉。汉庭今重武，谁好子云玄。
过黄幼章欣赏亭看梅花
作者：黎民表
朝代：明

水竹清阴满四邻，谁家池馆似平津。疏林冠绝秾华景，小阁妆成澹泊春。不用瑶台携佚女，祗将姑射拟幽人。金尊彩笔追随地，亦自风流继后尘。
过黄淳父旅寓
作者：黎民表
朝代：明

烽火不堪论，相逢但酒尊。悲歌同易水，长剑去吴门。世事穷愁过，贫交古谊存。销魂怜此别，江路听清猿。
运丁行
作者：黎民表
朝代：明

黄河运卒何艰苦，不值泥涂即风雨。千里常行半载馀，得到京城半为土。大车小车输上仓，官家却用大斛量。拣成颗粒明如玉，复以风轮扬去糠。仓中鼠雀尽张喙，片言不合辄笞捶。入口沙泥尚不充，掩骭单衣岂成睡。潜辞甲长暂逃归，忍使丁年坐憔悴。人言自古从军乐，岂知从军亦太恶。不如大贾浮江湖，明珠满载无官逋。
返棹
作者：黎民表
朝代：明

历险因乘兴，经游亦故乡。江天足风雨，人事有悲凉。海燕归何早，沙鸥下不妨。舍舟从此去，花竹近茅堂。
送丁戊山人游罗浮
作者：黎民表
朝代：明

远游岂不羡，逼此区中情。愿得鸿鸾翮，乘之以遐征。诘朝饰羽盖，嬉游至层城。阴室启耀真，阳宫豁朱明。俯盼列川岳，仰视灿日星。朝搴琼树枝，夕采瑶草荣。外观岂足慕，所贵能遗形。纡尔瀇瀁怀，驰我凫藻诚。临风不得并，望美空屏营。瑶台峙十仞，丹霞蔽朝阳。上有青琅玕，下有孤凤凰。来自君子国，五色绚采章。所啄非腥腐，所营非稻粱。我愿偕此鸟，溯彼灵风翔。一举轶宕冥，再举周圜方。昆丘罗碧树，青岑漱瑶浆。路远竟莫致，苞羽空摧藏。翻飞谅有待，何必内怀伤。
送丁戊山人游罗浮·其一
作者：黎民表
朝代：明

远游岂不羡，逼此区中情。愿得鸿鸾翮，乘之以遐征。诘朝饰羽盖，嬉游至层城。阴室启耀真，阳宫豁朱明。俯盼列川岳，仰视灿日星。朝搴琼树枝，夕采瑶草荣。外观岂足慕，所贵能遗形。纡尔瀇瀁怀，驰我凫藻诚。临风不得并，望美空屏营。
送丁戊山人游罗浮·其二
作者：黎民表
朝代：明

瑶台峙十仞，丹霞蔽朝阳。上有青琅玕，下有孤凤凰。来自君子国，五色绚采章。所啄非腥腐，所营非稻粱。我愿偕此鸟，溯彼灵风翔。一举轶宕冥，再举周圜方。昆丘罗碧树，青岑漱瑶浆。路远竟莫致，苞羽空摧藏。翻飞谅有待，何必内怀伤。
送丁戊山人还闽中诗
作者：黎民表
朝代：明

蚤从丹箓学神仙，脱悟真乘了内篇。杖有百钱行自得，居惟一榻坐皆穿。寻山但可如康乐，蹈海何须学鲁连。临别揽衣空恋恋，几时谈笑复随缘。木兰江上动深秋，千里谁怜汗漫游。家共白云天外远，身同明月海边留。秦人望逐桃花水，楚客悲生杜若洲。来本无机归亦得，不知何处是菟裘。
送丁戊山人还闽中诗·其一
作者：黎民表
朝代：明

蚤从丹箓学神仙，脱悟真乘了内篇。杖有百钱行自得，居惟一榻坐皆穿。寻山但可如康乐，蹈海何须学鲁连。临别揽衣空恋恋，几时谈笑复随缘。
送丁戊山人还闽中诗·其二
作者：黎民表
朝代：明

木兰江上动深秋，千里谁怜汗漫游。家共白云天外远，身同明月海边留。秦人望逐桃花水，楚客悲生杜若洲。来本无机归亦得，不知何处是菟裘。
送乔中翰启仁乞假南还
作者：黎民表
朝代：明

委佩朝来下玉除，乡心还忆茂陵居。霜前香稻宜烹雁，湖上金齑入鲙鱼。剑舄摇心趋紫阁，星晨回首隔周庐。赋成肯待人才荐，天禄当年美校书。
送亲丈黄廷寅应贡北上
作者：黎民表
朝代：明

孝宗之朝多俊贤，金堂玉树巢神仙。中郎致身何坦荡，长离举翼当云天。君臣契合在人耳，更有子姓能联翩。季也森然见奇干，庭阶却立春风妍。腹中万卷何磅礴，锦绣玑衡互参错。班嗣书多不借人，相如剑成应耻学。登台自倚轻千金，闭户那知困三略。青衫白首何足悲，树帜词场气益奇。贤良对荣公孙子，侧席英才正此时。首夏辞家望京阙，三江五湖坐超越。桂树秋风几自攀，芳草天涯未应歇。龙阳秀色满乡关，知尔承恩霄汉间。玉河桥畔逢五弟，为道冥鸿恋碧山。
送任侍御出按江西
作者：黎民表
朝代：明

未央晴色闪朱旗，绣斧亲承下玉墀。谏草共传骢马使，赋才还起白云司。鹭车霜肃千山外，龙剑光寒午夜时。江海诛求怜此日，皂囊披沥圣明知。
送任别驾奉使还滇中
作者：黎民表
朝代：明

燕台春色酿馀寒，花柳千门驻马看。乘传尚为金马使，对君犹着鵔鸃冠。楼船已见宣威远，蒟酱谁知入贡难。莫道中朝推毂少，姓名书在殿南端。
送传成之文学之闽中
作者：黎民表
朝代：明

日射蓬莱气色高，无诸城下海生涛。赋成应有凌云气，台倚仙人旧钓鳌。
送伯承之亳州
作者：黎民表
朝代：明

紫垣朝夕侍龙旒，濠上今为握节游。双阙梦回秦树远，八公云盖楚山秋。淮南卧治人称屈，宣室求贤尔最优。此去遗踪多吏隐，桂枝岩畔且淹留。
送何东莞之任江宁
作者：黎民表
朝代：明

三年坐啸远人安，又绾铜章入禁垣。秦地山河归内史，汉家星象应郎官。草青梦渚悬帆度，日落关门倚剑看。此去公卿求识面，无因停棹采芳兰。
送何乔仲赴阙四首
作者：黎民表
朝代：明

招摇有桂树，结根南海湄。蒙茏度霜霰，皎洁常不移。以兹孤直性，贡之白玉墀。春风被兰茝，荣耀同一时。虽有艳阳质，比君璚树枝。明堂备榱桷，海寓瞻巍巍。丹青洵云美，玄素岂所睽。无言愧桃李，幸得仰容辉。托养贲丘园，深衷媚泉石。乘流纵归榜，登山望飞翼。挥觞欣与同，啸咏忘昕夕。讵云云雨乖，怅彼山川隔。忘言昔所歆，投分贵不易。龙蠖自有时，谁能效沮溺。驱车燕赵郊，道由介丘阳。飘风起蓬藋，陵谷晦苍苍。津梁浩千古，谁能测幽冥。我犹局一隅，子今营四方。翻飞无劲翮，蹇步愧同行。安得皎日惠，愿言希末光。羽檄起边庭，夜火沉秋柝。六月犹出师，连营亘沙漠。虽收瀚海功，未极西山瘼。丈夫徇国心，安能处其薄。努力宣令猷，康屯运奇略。卿云睹轮囷，欃枪见清廓。马多却走馀，民有康衢乐。王道喜清夷，书生守藜藿。
送何乔仲赴阙四首·其一
作者：黎民表
朝代：明

招摇有桂树，结根南海湄。蒙茏度霜霰，皎洁常不移。以兹孤直性，贡之白玉墀。春风被兰茝，荣耀同一时。虽有艳阳质，比君璚树枝。明堂备榱桷，海寓瞻巍巍。丹青洵云美，玄素岂所睽。无言愧桃李，幸得仰容辉。
送何乔仲赴阙四首·其三
作者：黎民表
朝代：明

驱车燕赵郊，道由介丘阳。飘风起蓬藋，陵谷晦苍苍。津梁浩千古，谁能测幽冥。我犹局一隅，子今营四方。翻飞无劲翮，蹇步愧同行。安得皎日惠，愿言希末光。
送何乔仲赴阙四首·其二
作者：黎民表
朝代：明

托养贲丘园，深衷媚泉石。乘流纵归榜，登山望飞翼。挥觞欣与同，啸咏忘昕夕。讵云云雨乖，怅彼山川隔。忘言昔所歆，投分贵不易。龙蠖自有时，谁能效沮溺。
送何乔仲赴阙四首·其四
作者：黎民表
朝代：明

羽檄起边庭，夜火沉秋柝。六月犹出师，连营亘沙漠。虽收瀚海功，未极西山瘼。丈夫徇国心，安能处其薄。努力宣令猷，康屯运奇略。卿云睹轮囷，欃枪见清廓。马多却走馀，民有康衢乐。王道喜清夷，书生守藜藿。
送何于逊游衡岳三首
作者：黎民表
朝代：明

朱陵郁佳丽，真气雄哉纷。华芝翳凤盖，空香飘鹤群。羽衣何婀娜，行逢魏元君。手掇金明草，口诵青苔文。玄言屡敷析，刀圭时见分。猋轮香难即，回身入青云。流铃歌未歇，陵苕尚氤氲。倘揖当途子，相期凌紫氛。神皋钟火德，名岳奠坤维。岂伊灊霍俦，聪明谅在兹。登封表崇壝，肃事展灵祇。欹厓结衡宇，回阿荫桂旗。卿云出扣阈，郎月流琐扉。玉童夜击鼓，祠官朝祝釐。触石散膏壤，生贤翊昌期。理冥信莫测，迹贲良可窥。蹇余俗士驾，何时骖赤螭。晨登岣嵝岑，旷望弥赤县。坰服引昭丘，襟带穷楚甸。五峰郁游龙，三湘皎澄练。礧砢矫以虔，云霞蔼而变。尚想卢敖游，应蔑海若见。尚子愿终毕，伯昏险可践。夙昔经奇心，兹焉慰遐眷。姒皇昔导江，翻然感玄夷。奇文镂金简，夭矫鸾凤披。灵踪閟草莽，神功播无涯。彼美昌黎子，千秋乃来仪。精诚迪穷昊，白日回阴霏。镵厓纪大雅，逸韵凌云飞。钦圣有逸轨，怀贤注遥思。慎矣涉脩路，跂尔琼树枝。
送何于逊游衡岳三首·其一
作者：黎民表
朝代：明

朱陵郁佳丽，真气雄哉纷。华芝翳凤盖，空香飘鹤群。羽衣何婀娜，行逢魏元君。手掇金明草，口诵青苔文。玄言屡敷析，刀圭时见分。猋轮香难即，回身入青云。流铃歌未歇，陵苕尚氤氲。倘揖当途子，相期凌紫氛。
送何于逊游衡岳三首·其三
作者：黎民表
朝代：明

姒皇昔导江，翻然感玄夷。奇文镂金简，夭矫鸾凤披。灵踪閟草莽，神功播无涯。彼美昌黎子，千秋乃来仪。精诚迪穷昊，白日回阴霏。镵厓纪大雅，逸韵凌云飞。钦圣有逸轨，怀贤注遥思。慎矣涉脩路，跂尔琼树枝。
送何于逊游衡岳三首·其二
作者：黎民表
朝代：明

神皋钟火德，名岳奠坤维。岂伊灊霍俦，聪明谅在兹。登封表崇壝，肃事展灵祇。欹厓结衡宇，回阿荫桂旗。卿云出扣阈，郎月流琐扉。玉童夜击鼓，祠官朝祝釐。触石散膏壤，生贤翊昌期。理冥信莫测，迹贲良可窥。蹇余俗士驾，何时骖赤螭。晨登岣嵝岑，旷望弥赤县。坰服引昭丘，襟带穷楚甸。五峰郁游龙，三湘皎澄练。礧砢矫以虔，云霞蔼而变。尚想卢敖游，应蔑海若见。尚子愿终毕，伯昏险可践。夙昔经奇心，兹焉慰遐眷。
送何仁甫还楚故司空吉阳之子
作者：黎民表
朝代：明

登台自许千金价，满座能传入洛诗。黄石授书吾已后，相如成赋尔同时。将归不为求田计，失路犹怀恋主私。江汉风流今在否，杖藜来话鹿门期。
送何介卿明府之任融邑
作者：黎民表
朝代：明

北阙方沿牒，西游复过家。非缘寻碧柳，应喜得丹砂。暑月才衣葛，王程正及瓜。远方知纳款，一为报京华。
送何太守振卿之潮州
作者：黎民表
朝代：明

风度看前辈，交情已后期。冰霜随地远，旌旆出关迟。海上铜符守，西曹白雪词。望深人易挹，节苦俗难知。暴鳄行移宅，祥鸾慎择枝。阴将韩木遍，春与召裳宜。保障君留滞，家园我梦思。还因鸿渐羽，跂望日南陲。
送何子还岭南
作者：黎民表
朝代：明

一雨驱残暑，长安花渐稀。诸怜双玉羽，不共凤城飞。客邸嗟燃桂，乡心畏捣衣。阮家兄弟好，迟醉竹林扉。
送何孝廉南归
作者：黎民表
朝代：明

未献长杨赋，能高洛下名。不嫌薪桂尽，还恋采衣轻。江路蘼芜绿，家园橘柚荣。东林吾旧社，回首问柴荆。
送何郡博迁信宜尹
作者：黎民表
朝代：明

初散槐阴市，还过岭峤东。地应邻合浦，人更美文翁。县静山容媚，官廉海错丰。双凫难久滞，早见入丹枫。
送何霁甫出守苍梧
作者：黎民表
朝代：明

西风驿路绕黄花，桂水遥乘使者槎。骑省赋成年尚早，龙门声重地偏华。坐看铜柱烽烟息，回望金茎气色赊。汉室冯唐能为荐，肯令符竹久天涯。
送光禄卿李廷守请告还缙云省觐
作者：黎民表
朝代：明

燕雪初融画舫开，青门相送酒频催。衣冠世及逢昭代，剑佩班联自上台。綵服况持金虎节，黄封偏在紫鸾杯。白头想问东方朔，海上仙桃熟几回。
送关婿北上
作者：黎民表
朝代：明

翩翩旅雁下江沱，矫首黄金气色多。操笔岂惭鹦鹉赋，出门休论扊扅歌。长途芳草依单骑，南国春风满绿萝。花底鸣珂须记忆，故园吾已卧鱼蓑。
送内侄梁少熙万户南归
作者：黎民表
朝代：明

相门千载尚称良，况复清标接雁行。恩泽旧封存虎观，楼船新渥拜龙骧。斑衣且遂南枝暖，骏足先驰北海霜。海上风烟烦一箭，荐言争借老冯唐。
送刘山人子继刘督府兄
作者：黎民表
朝代：明

黄鹄冥飞不可留，自言家近岳阳楼。渔樵未得干明主，兄弟何妨尽列侯。千里长斋云子饭，五陵空敝黑貂裘。青山到处镵名姓，迟我金门赋远游。
送别张羽王
作者：黎民表
朝代：明

岁晏难为远别心，况逢霜雪易沾襟。豪游定有张融赋，远使非缘陆贾金。倾盖风流成寂寞，积薪时事任浮沉。思君驿路梅花发，能访茆堂在汉阴。
送包万户彦和还楚幕
作者：黎民表
朝代：明

论交海内尽名流，岂谓风尘尚黑裘。公子何人虚左席，将军犹自借前筹。三年下濑功羞说，此日浮湘鬓飒秋。酌酒对君还慷慨，渑池勋业异时收。
送华文学之留都
作者：黎民表
朝代：明

载书初诣阙，沿牒复归吴。经笥诸生学，章缝鲁国儒。轩车荣故里，雨雪戒长途。白虎群贤在，还来赋论都。
送叶侍御谪洽阳丞
作者：黎民表
朝代：明

双凫忽散蓟门云，袖里犹传五色文。手版正趋车骑府，羽衣重谒太华君。霜迎蓝笋瞻前路，日断鹓鸾忆旧群。愁思中原烽火日，灞亭空遇老将军。
送司马曾公总宪南粤
作者：黎民表
朝代：明

朱衣持节下长安，奕奕威棱朔雪寒。官品最高三独坐，主恩新著九梁冠。定林香火他年事，淮水功名异代看。赐履暂筹天堑险，勿言江左有龙蟠。典午声华际盛时，云霄玉立见奇姿。平羌屡献西川捷，降敌重看上谷碑。剑舄几回依北阙，简书今日重南陲。六朝襟带江山在，莫忘登楼远寄诗。
送司马曾公总宪南粤·其一
作者：黎民表
朝代：明

朱衣持节下长安，奕奕威棱朔雪寒。官品最高三独坐，主恩新著九梁冠。定林香火他年事，淮水功名异代看。赐履暂筹天堑险，勿言江左有龙蟠。
送司马曾公总宪南粤·其二
作者：黎民表
朝代：明

典午声华际盛时，云霄玉立见奇姿。平羌屡献西川捷，降敌重看上谷碑。剑舄几回依北阙，简书今日重南陲。六朝襟带江山在，莫忘登楼远寄诗。
送同年张叔显之博白
作者：黎民表
朝代：明

桂海风烟远国门，一官应喜近乡园。领垂素发休言命，身致青云合报恩。仙客正逢勾漏令，居人犹指绿珠村。桑麻种遍山城日，狗监能无荐至尊。
送吴太仆公路之留都
作者：黎民表
朝代：明

金貂清切近三台，招骏应烦楚甸来。汤沐山川王气在，烟花楼阁大江开。旌旗实重谈兵地，林壑偏宜作赋才。谏猎有书明主识，柏梁归日肯迟回。
送吴子充还金陵
作者：黎民表
朝代：明

藜杖欲归沧海上，乡心先绕白门前。采芝未必终忘汉，炊桂谁能久客燕。蓬径壶觞携二仲，春江花月剩千篇。甘泉不是无人荐，猿鹤惊心又一年。
送吴孝父还真州
作者：黎民表
朝代：明

来往亦何求，风尘自薄游。为文千赋熟，行路寸心投。木叶淮南暮，家山白岳秋。惊心解携易，不共五湖舟。
送吴明卿再谪睢阳司理
作者：黎民表
朝代：明

逐客新从泽畔来，悲歌还上孝王台。掉头不顾千金价，东阁云霄祗自开。济中还复枉帆过，急景停觞柰尔何。陌上春花逢李白，故人西指蓟门多。睢水无声下急湍，古园修竹半摧残。问君领郡因何事，此地曾飞白雪寒。笙鹤常过嵩少山，知君踪迹在其间。科头醉卧三花月，不与长安贵客攀。出关曾赋五噫歌，鸣鸟相求意气多。携手燕京明月色，随君千里渡黄河。
送吴明卿再谪睢阳司理·其一
作者：黎民表
朝代：明

逐客新从泽畔来，悲歌还上孝王台。掉头不顾千金价，东阁云霄祗自开。
送吴明卿再谪睢阳司理·其三
作者：黎民表
朝代：明

睢水无声下急湍，古园修竹半摧残。问君领郡因何事，此地曾飞白雪寒。
送吴明卿再谪睢阳司理·其二
作者：黎民表
朝代：明

济中还复枉帆过，急景停觞柰尔何。陌上春花逢李白，故人西指蓟门多。
送吴明卿再谪睢阳司理·其五
作者：黎民表
朝代：明

出关曾赋五噫歌，鸣鸟相求意气多。携手燕京明月色，随君千里渡黄河。
送吴明卿再谪睢阳司理·其四
作者：黎民表
朝代：明

笙鹤常过嵩少山，知君踪迹在其间。科头醉卧三花月，不与长安贵客攀。
送吴约卿西巡讯张助甫
作者：黎民表
朝代：明

男儿不成名，老当死蓬蒿。一朝被遇风云起，躐登卿相如鸿毛。仆也江湖沦落士，抱关窃伏长安市。蔡泽甘为憔悴人，穰侯却忌纵横子。青云之客谁相亲，九牛一毛何足齿。荆南吴公才绝伦，念我盐车蹭蹬身。春花秋月常邀致，剖玉倾金不厌频。十月西行肃行李，为购宛驹报天子。锦节朝驰马服山，金笳夜渡黎阳水。故人为郡在滏城，千骑双旌来送迎。推毂无人思魏尚，停骖今日挹侯嬴。劳劳下马倾尊处，须忆青藜卧汉京。
送吴而待守归州
作者：黎民表
朝代：明

洞庭西上蜀江深，两岸青枫映竹林。楚舞已歌随使节，猿声何处更沾襟。衰草寒烟过楚宫，荒台犹起大王风。风流宋玉应同调，白雪高吟郢国中。十月江清露冕游，鹧鸪啼处楚云流。如花笑倚黄陵庙，日逐长安客自愁。斑竹冈前烟雾开，京台高筑望蓬莱。论才却是冯唐老，使酒谁招季布来。
送吴而待守归州·其一
作者：黎民表
朝代：明

洞庭西上蜀江深，两岸青枫映竹林。楚舞已歌随使节，猿声何处更沾襟。
送吴而待守归州·其三
作者：黎民表
朝代：明

十月江清露冕游，鹧鸪啼处楚云流。如花笑倚黄陵庙，日逐长安客自愁。
送吴而待守归州·其二
作者：黎民表
朝代：明

衰草寒烟过楚宫，荒台犹起大王风。风流宋玉应同调，白雪高吟郢国中。
送吴而待守归州·其四
作者：黎民表
朝代：明

斑竹冈前烟雾开，京台高筑望蓬莱。论才却是冯唐老，使酒谁招季布来。
送吴肃还姑苏
作者：黎民表
朝代：明

故园应念尺书催，一夜心随北雁回。碧草共迎南浦去，青山遥倚大湖开。风尘宝剑谁持赠，江海瑶华待寄来。流落转惊春事晚，况逢花下有离杯。
送吴进士子沐使辽左兼归揭阳省觐
作者：黎民表
朝代：明

铜柱家山薄海氛，归心悽断凤楼云。飞刍远向玄菟郡，按辔宵勤细柳军。白璧许身应不沗，黄金招骏可能群。风尘并举伤春目，斗酒那堪远送君。
送唐惟良之广陵二首
作者：黎民表
朝代：明

邗水遥通海，乘槎复此过。儿童骑竹在，盐铁算缗多。市估帆樯乱，人烟岛屿和。徒劳君莫叹，留兴在沧波。才名馀画省，吏隐得沧洲。汀草生春色，渔歌唤客愁。疏灯京口渡，孤刹大江流。试问观涛处，词人几度游。
送唐惟良之广陵二首·其一
作者：黎民表
朝代：明

邗水遥通海，乘槎复此过。儿童骑竹在，盐铁算缗多。市估帆樯乱，人烟岛屿和。徒劳君莫叹，留兴在沧波。
送唐惟良之广陵二首·其二
作者：黎民表
朝代：明

才名馀画省，吏隐得沧洲。汀草生春色，渔歌唤客愁。疏灯京口渡，孤刹大江流。试问观涛处，词人几度游。
送喻邦相之任兰溪
作者：黎民表
朝代：明

绝足当时见过都，酒杯相聚复江湖。浮生一笑庄周马，光宠仍飞叶县凫。城外春流遥似瀫，望中仙峤尽如壶。功名更奋青霄翼，不负凌烟阁上图。
送大参知郑公入贺还苍梧
作者：黎民表
朝代：明

兵甲潢池尚未收，都亭重遣始安侯。殊方瘴雾飞鸢地，壮岁功名跃马秋。折槛久知臣节苦，赐金多是主恩优。归心正逐乘槎使，无那潇湘转北流。
送大司空陈洛南先生之留都
作者：黎民表
朝代：明

镐京鱼藻几游陪，新佩龙渊表汉才。千载衣冠开百粤，一时风采望三台。看花赐履名园遍，忧国封书上苑来。王气只今天北极，登临休羡凤凰台。
送大庾僧游五台山
作者：黎民表
朝代：明

离却梅花国，西游复渡河。风沙僧律苦，湖海梵缘多。远聚投人住，残年避雪过。愧予尘想在，频夜梦烟萝。
送姊夫黄廷寅任上饶文学
作者：黎民表
朝代：明

初拂尘冠拜玉除，青云迢递十年馀。循良世业黄公传，经学儒林戴氏书。璧水衣襟争奉席，金台风雪正驱车。锦囊佳句休轻掷，汉室词人荐子虚。
送姚伯子还润州旧隐
作者：黎民表
朝代：明

久作燕台客，几经秋月白。秋月复春花，年年故园隔。手把严安书，家储无甔石。却扫平津门，垂翅长安陌。昨夜梦归来，五湖荷花开。杨帆从此去，要路不须媒。北固青山在，长江流绿苔。更寻江总宅，相期中散杯。浮云尔何物，壮志空摧颓。余亦乘扁舟，雷平披草莱。
送姚元白考绩还金陵
作者：黎民表
朝代：明

赐舄旋南省，归轩背北风。故人青琐隔，江月白门空。酒熟逢残腊，花开觅旧丛。因君忆鲈脍，携手问江东。
送姚叔卿移桂阳
作者：黎民表
朝代：明

中朝执戟早为郎，岂意云霄落羽伤。一卧摄山迷药草，几从江左擅文章。明时不重怀沙赋，远播知无适越装。藉藉广平声绩在，御屏前已记循良。
送子与同次甫作
作者：黎民表
朝代：明

落日登古台，垂杨拂阑干。不见路傍草，烟沙浩漫漫。手摘卷葹草，愿传双飞翼。车轮千里遥，中心自不隔。采桑南陌头，罗绮娇青春。使君停五马，不是冶游人。愁心贮折麻，佳期怨采绿。思君肠九回，何似黄河曲。
送子与同次甫作·其一
作者：黎民表
朝代：明

落日登古台，垂杨拂阑干。不见路傍草，烟沙浩漫漫。
送子与同次甫作·其三
作者：黎民表
朝代：明

采桑南陌头，罗绮娇青春。使君停五马，不是冶游人。
送子与同次甫作·其二
作者：黎民表
朝代：明

手摘卷葹草，愿传双飞翼。车轮千里遥，中心自不隔。
送子与同次甫作·其四
作者：黎民表
朝代：明

愁心贮折麻，佳期怨采绿。思君肠九回，何似黄河曲。
送孙佥宪捧表事竣还闽中
作者：黎民表
朝代：明

故园樵采与君同，执戟那知侍汉宫。十道朱衣驰使者，五陵华发值秋风。鼎湖岂谓龙游远，柏府犹传马步工。试问旋车在何日，欲乘仙鲤访壶公。
送孙少府之沁水
作者：黎民表
朝代：明

旅邸独相亲，宁辞载酒频。貂裘为客久，黄绶出关新。绵上烟犹冷，西河俗旧淳。讼庭閒坐啸，亦胜走风尘。
送孙翰林以德使楚
作者：黎民表
朝代：明

花外宫悬扣舜韶，金函初捧下层霄。绛河景气多澄霁，赤社风云自动摇。过里泥金荣赐第，趋庭玉树见清标。石渠词赋元供奉，千载兰台未寂寥。
送客憩万福庵题云山方丈壁
作者：黎民表
朝代：明

花宫高倚五云边，解带来参丈室禅。趺坐祗留双迹在，入门谁续一灯传。春风渐着燕台柳，归思深悬下噀田。还与远师成暂憩，东林携手是何年。
送客登毗卢阁
作者：黎民表
朝代：明

凉飔漠漠上层台，四野风烟望转开。碣石浮云从海断，雪山晴色过关来。病思乡土依僧舍，老向朝廷论将才。十二碧阑俱倚遍，肯将摇落负深杯。
送少参漆公还朝
作者：黎民表
朝代：明

霜清木叶下庾关，却指金茎杳霭间。官列琐闱知地重，功收溟海见时艰。仙山多暇方联步，宣室无端又召还。北阙恩深犹未报，因君长梦紫宸班。
送少师李公致仕还淮南
作者：黎民表
朝代：明

先皇御宇重词臣，手诏亲题第一人。望切上台因补衮，恩深三极尽垂绅。朝承清燕常焚草，归揖宾僚许吐茵。便拟东山操杖履，五湖烟水正迷津。未央佳气转氤氲，退食迟回每校文。廿载超登门下省，两朝重扈圣明君。清关终日无私谒，草奏常时至夜分。万里臣心还咫尺，岂能长恋白鸥群。中原羽檄日交驰，玉殿宵衣问六师。片语独当天下计，寸衷还有圣人知。玉关初纳名王款，沧海频收下濑师。帷幄论功谁解识，麒麟图画肯教迟。
送少师李公致仕还淮南·其一
作者：黎民表
朝代：明

先皇御宇重词臣，手诏亲题第一人。望切上台因补衮，恩深三极尽垂绅。朝承清燕常焚草，归揖宾僚许吐茵。便拟东山操杖履，五湖烟水正迷津。
送少师李公致仕还淮南·其三
作者：黎民表
朝代：明

中原羽檄日交驰，玉殿宵衣问六师。片语独当天下计，寸衷还有圣人知。玉关初纳名王款，沧海频收下濑师。帷幄论功谁解识，麒麟图画肯教迟。
送少师李公致仕还淮南·其二
作者：黎民表
朝代：明

未央佳气转氤氲，退食迟回每校文。廿载超登门下省，两朝重扈圣明君。清关终日无私谒，草奏常时至夜分。万里臣心还咫尺，岂能长恋白鸥群。
送岑司理允穆之池州
作者：黎民表
朝代：明

珂马东风出汉关，故人尊酒共追攀。冰心夜绕双龙阙，黛色秋开九子山。挥羽况怜烽火静，登楼多是簿书閒。玄成世业青云上，簪笔长杨待早还。
送崔元伯使楚便道省觐
作者：黎民表
朝代：明

仙舟并载紫鸾书，负弩争迎使者车。梦泽天寒兰茝变，衡阳霜落雁鸿疏。舳舻千里来包匦，甲马三边赖积储。庭畔斑衣虽可乐，王程安得少踟蹰。
送庞侍御少南按河南
作者：黎民表
朝代：明

桃李吹香入夹城，东风沽酒听啼莺。豺狼远遁都亭肃，龙马来游洛水清。上苑有书曾谏猎，河湟多事要谈兵。云山不是邀欢日，难折三花一寄声。
送康裕卿还东瓯时赴唐别驾之招
作者：黎民表
朝代：明

客心残岁两相催，故国东看斗柄回。一榻每依僧舍下，五言多向郡斋裁。滩声隐坐常惊梦，愁色连天独上台。纵有梅花千万树，岂能长铗不归来。
送张京兆孺觉归省
作者：黎民表
朝代：明

燕市劳歌频对酒，章台垂柳拂征鞍。中朝专席名家子，三辅行春汉使冠。芳草送人江路永，烟萝归梦石窗寒。彩衣舞罢庭闱日，华省思君共握兰。
送张光禄元易使边兼还河东展省
作者：黎民表
朝代：明

翠釜黄封劳外臣，关门乘传遣词人。燕支拜舞君王赐，一曲琵琶绝塞春。三休亭上狎樵渔，爱子持觞问起居。不似东山输别墅，愿从黄石授兵书。单于内属已销兵，瀚海天山夜不惊。玉节尽驱龙种至，大宛何必堕重城。马上微吟更击鲜，齐州回望入青烟。綵毫奏技明光日，不羡封侯到酒泉。貂裘日贳酒垆家，夜半笼灯上日华。马湩金杯休醉客，春风思对五陵花。
送张光禄元易使边兼还河东展省·其一
作者：黎民表
朝代：明

翠釜黄封劳外臣，关门乘传遣词人。燕支拜舞君王赐，一曲琵琶绝塞春。
送张光禄元易使边兼还河东展省·其三
作者：黎民表
朝代：明

单于内属已销兵，瀚海天山夜不惊。玉节尽驱龙种至，大宛何必堕重城。
送张光禄元易使边兼还河东展省·其二
作者：黎民表
朝代：明

三休亭上狎樵渔，爱子持觞问起居。不似东山输别墅，愿从黄石授兵书。
送张光禄元易使边兼还河东展省·其五
作者：黎民表
朝代：明

貂裘日贳酒垆家，夜半笼灯上日华。马湩金杯休醉客，春风思对五陵花。
送张光禄元易使边兼还河东展省·其四
作者：黎民表
朝代：明

马上微吟更击鲜，齐州回望入青烟。綵毫奏技明光日，不羡封侯到酒泉。
送张助甫之南都
作者：黎民表
朝代：明

拜手朝辞画省香，朱衣持节下南方。云中旧隐三花树，台上今栖两凤凰。词赋宁知园令薄，金貂还接上公行。离心不共江流远，矫首青云总未央。当年龙变起舆图，弓剑千秋在鼎湖。玉座春风花自落，铁衣明月夜常趍。九关烽火连鱼钥，七萃戎臣尽虎符。何事南方劳旰食，丈夫还忆射桑弧。朝来委佩下彤墀，鹄沼麟园席更移。江上歌声翻玉树，湖中云气导金支。六朝壁垒犹天险，万里梯航自圣时。举目风烟情并切，一尊岐路罄吾私。腰袅千金独上台，衣冠今有洛阳才。三都文赋谁争长，六代豪华尔复开。草阁青春鸣翡翠，沧江白日斗风雷。谁论月夜征西将，曾与袁郎共载回。
送张助甫之南都·其一
作者：黎民表
朝代：明

拜手朝辞画省香，朱衣持节下南方。云中旧隐三花树，台上今栖两凤凰。词赋宁知园令薄，金貂还接上公行。离心不共江流远，矫首青云总未央。
送张助甫之南都·其三
作者：黎民表
朝代：明

朝来委佩下彤墀，鹄沼麟园席更移。江上歌声翻玉树，湖中云气导金支。六朝壁垒犹天险，万里梯航自圣时。举目风烟情并切，一尊岐路罄吾私。
送张助甫之南都·其二
作者：黎民表
朝代：明

当年龙变起舆图，弓剑千秋在鼎湖。玉座春风花自落，铁衣明月夜常趍。九关烽火连鱼钥，七萃戎臣尽虎符。何事南方劳旰食，丈夫还忆射桑弧。
送张助甫之南都·其四
作者：黎民表
朝代：明

腰袅千金独上台，衣冠今有洛阳才。三都文赋谁争长，六代豪华尔复开。草阁青春鸣翡翠，沧江白日斗风雷。谁论月夜征西将，曾与袁郎共载回。
送张民部之河东转运
作者：黎民表
朝代：明

画省年多白发侵，四愁知尔有哀吟。此行望气同仙吏，不为移官废赏心。漉雪渐经河水落，扳云将及华山阴。故园白鹤休相怨，神武宁容遽陆沈。
送张羽王移六安
作者：黎民表
朝代：明

与君南浦一相逢，聚散那知少定踪。白首天涯犹谪宦，故人云路几登龙。心遥皖水城边月，梦落浮槎寺里钟。莫叹赋才无客荐，长门谁是主恩浓。
送张肖甫谪陈州
作者：黎民表
朝代：明

车骑西游不可攀，送君明日大行山。宦情肮脏风尘外，交态悲凉反覆间。书卷空留青琐闼，履声初下紫宸班。报恩亦有夷门客，莫拟梁鸿出汉关。花时携手凤凰楼，半醉曾披紫绮裘。词赋肯缘杨得意，侠游争倚大长秋。蛾眉自有傍人妒，骏马今无国士求。不独送君悲谪宦，拂衣吾欲卧沧洲。三年执戟已磋跎，形胜能无雪涕过。二室烟花朝紫禁，五陵襟带绕黄河。相如赋岂游梁倦，平子愁从拙宦多。江海一麾良足慰，勒名麟阁待如何。清秋摇佩下蓬莱，背指黄金万里台。嵩洛山川原墨食，北邙歌舞化尘埃。衣冠不少青云客，州县何劳白雪才。沦落古今同一叹，贾生祠下独兴哀。
送张肖甫谪陈州·其一
作者：黎民表
朝代：明

车骑西游不可攀，送君明日大行山。宦情肮脏风尘外，交态悲凉反覆间。书卷空留青琐闼，履声初下紫宸班。报恩亦有夷门客，莫拟梁鸿出汉关。
送张肖甫谪陈州·其三
作者：黎民表
朝代：明

三年执戟已磋跎，形胜能无雪涕过。二室烟花朝紫禁，五陵襟带绕黄河。相如赋岂游梁倦，平子愁从拙宦多。江海一麾良足慰，勒名麟阁待如何。
送张肖甫谪陈州·其二
作者：黎民表
朝代：明

花时携手凤凰楼，半醉曾披紫绮裘。词赋肯缘杨得意，侠游争倚大长秋。蛾眉自有傍人妒，骏马今无国士求。不独送君悲谪宦，拂衣吾欲卧沧洲。
送张肖甫谪陈州·其四
作者：黎民表
朝代：明

清秋摇佩下蓬莱，背指黄金万里台。嵩洛山川原墨食，北邙歌舞化尘埃。衣冠不少青云客，州县何劳白雪才。沦落古今同一叹，贾生祠下独兴哀。
送彭稚脩还南浦
作者：黎民表
朝代：明

相逢满坐倾，人知卫玠清。诸孙连帝胄，五字占时名。草绿还家路，花伤滞客情。词人如物色，宝剑在丰城。
送徐中丞巡抚畿内
作者：黎民表
朝代：明

绣斧朱旗出未央，北门开府镇渔阳。雪山万里无烽火，析木高垂凤阙光。海内衣冠望不孤，笑谈樽俎解兵符。将军肯羡祈连冢，壮士休乘大宛驹。古北黄花势接连，墩台何日息狼烟。留屯计策应先定，上苑曾传谏猎篇。伐鼓撞钟树羽旗，六骡沙漠遁归时。已磨上谷山头石，刻作中兴破阵碑。
送徐中丞巡抚畿内·其一
作者：黎民表
朝代：明

绣斧朱旗出未央，北门开府镇渔阳。雪山万里无烽火，析木高垂凤阙光。
送徐中丞巡抚畿内·其三
作者：黎民表
朝代：明

古北黄花势接连，墩台何日息狼烟。留屯计策应先定，上苑曾传谏猎篇。
送徐中丞巡抚畿内·其二
作者：黎民表
朝代：明

海内衣冠望不孤，笑谈樽俎解兵符。将军肯羡祈连冢，壮士休乘大宛驹。
送徐中丞巡抚畿内·其四
作者：黎民表
朝代：明

伐鼓撞钟树羽旗，六骡沙漠遁归时。已磨上谷山头石，刻作中兴破阵碑。
送徐子与补汝南太守
作者：黎民表
朝代：明

鸣笳伐鼓渡桑乾，不是关山叱驭难。明月共悬金虎去，春风犹射紫貂寒。中原回首分龙剑，河曲裁诗隔露盘。寄谢夷门车骑客，陆沉方朔在长安。新莺南陌酒初携，明日梁园又杖藜。芳草唤愁千里隔，杨花如雪五陵迷。渐经河岳寒星斗，忽漫乾坤入鼓鼙。三月风光人共惜，与君挥手凤楼西。
送徐子与补汝南太守·其一
作者：黎民表
朝代：明

鸣笳伐鼓渡桑乾，不是关山叱驭难。明月共悬金虎去，春风犹射紫貂寒。中原回首分龙剑，河曲裁诗隔露盘。寄谢夷门车骑客，陆沉方朔在长安。
送徐子与补汝南太守·其二
作者：黎民表
朝代：明

新莺南陌酒初携，明日梁园又杖藜。芳草唤愁千里隔，杨花如雪五陵迷。渐经河岳寒星斗，忽漫乾坤入鼓鼙。三月风光人共惜，与君挥手凤楼西。
送思伯使金陵却回岭南省觐
作者：黎民表
朝代：明

燕台芳树接吴天，却指乡园路八千。华省旧知纶綍贵，青云争识世家贤。庾关晓度梅迎雪，楚岸春生笋入船。喻蜀未须誇父老，题诗还醉竹林边。
送惟节弟应贡北上
作者：黎民表
朝代：明

挟策那知烟水劳，纷纷白雪上征袍。吾家自有驹千里，名世谁看凤一毛。别后玄谈疏竹径，梦回寒色在蓬蒿。长风满送飞帆去，直指燕台汉日高。
送方元素还新安
作者：黎民表
朝代：明

双飞龙剑去江湖，文采英英在玉壶。岂愧司农门下士，曾从车骑府中趋。鸡坛得尔浑增价，燕市何时见过都。愁绝风尘垂老日，鹔鹴还解酒家垆。
送方宪使定之饬兵饶州
作者：黎民表
朝代：明

百战潢池未解兵，庙堂流涕问苍生。谁当汉将登坛日，兼有文园作赋名。巨舳近联吴苪国，高牙遥带豫章城。楼船王气依然在，千载能忘击楫情。
送方计部子及还留都
作者：黎民表
朝代：明

画省三年报政成，秋风吹客复南征。佩鱼湘水名犹在，策骏燕台坐尽倾。西第歌钟怜卜夜，司农飞挽待趋程。摇心花柳秦淮路，曾是江东老步兵。
送方进士季邻之乌程
作者：黎民表
朝代：明

新恩多出宰，羡尔独游吴。官阁傍连寺，春城半入湖。山川良具美，井邑未全苏。谁解陈封事，翩翩待玉凫。
送易居士还云台山
作者：黎民表
朝代：明

瓢仙昔隐云台山，悬峰侧径常追攀。又从苍梧泛溟海，穷搜始入罗浮间。身上木皮常百结，匣里莲花带双玦。朱门豪贵眼曾经，尘世功名口羞说。逢予谓是餐霞人，过款南窗动旬月。伏火常思勾漏砂，烹茶屡忆蛾眉雪。有时半醉插云烟，代舆员峤当眼前。神龙跋浪腾玄圃，大鹏举翼凌苍天。新缣偏掩笼鹅帖，浊酒何须挂杖钱。抵掌论心方未已，海思江情倏然起。玉舄朝翔庾岭云，霓衣夜渡贪泉水。把君衣袂还相怜，看君神气何凛然。爰居岂乐钟鼓响，麒麟不受珊瑚鞭。要窥龙汉经浩劫，下视沧海犹桑田。缑山一别堪惆怅，华表归来又几年。
送曾大参子玉之闽中
作者：黎民表
朝代：明

翩翩车骑起行尘，人识西曹草奏臣。持节独行秦内史，题诗还羡郢中人。风前赤业重关远，马首黄云二华春。此去报恩知有地，玄成相继在枫宸。
送本空上人西游
作者：黎民表
朝代：明

圆师亦是吾乡士，少小出游迷处所。寻师忽遇清凉山，裹足不踏长安路。持咒经禅阅几霜，知有慈亲在故乡。锡挂一袍迅飞鸟，身轻千里不赍粮。白发相逢不相识，雨泣含凄愬胸臆。难将恩爱等寻常，惟有无生堪报德。欲留橘井与比邻，小筑茅龛结胜因。魔王璎珞空持赠，长者黄金不贷贫。白云又指苍梧道，三月瘴江多毒草。钵里潜龙应避踪，水底鲛人争献宝。机锋妙说倒王公，登坛振铎演宗风。勿谓道安逢凿齿，须知玄度待支公。
送朱从事之建宁兼讯吴明卿
作者：黎民表
朝代：明

闽海风烟黯不收，南行应借幕中筹。五陵花柳临歧别，九曲溪山尽意游。阮瑀有才堪管记，异公为政本风流。挥毫想在幔亭里，好奏宾云为我留。
送朱侍御仲南使淮扬
作者：黎民表
朝代：明

华菊秋灯照夜阑，平明车骑发长安。借筹实控徐关险，转饷还襟楚甸宽。披沥正烦盐铁议，冰霜不愧惠文冠。曲江更接宾游盛，楼阁金银起壮观。
送朱少参之洛中
作者：黎民表
朝代：明

十载论交识赋名，中原回首正谈兵。蓟门转饷弭边衅，薇省分曹重客卿。风土不殊新洛邑，烟花犹是大梁城。垂纶渐觉沧洲远，犹为绨袍一怆情。
送李仲连任赵藩审理
作者：黎民表
朝代：明

桐叶随王命，丹书遣侍臣。出关迎紫气，飞盖起黄尘。树拥丛台月，花馀邺水春。从来豪侠地，授简尚词人。
送李伯承还山
作者：黎民表
朝代：明

黄尘拂衣归去来，酣歌击筑相徘徊。青山似惜敬亭别，明月况有金陵杯。烟中柳条折欲尽，池上浮萍吹复开。楚江渺然挂席去，知尔万里游蓬莱。秋风袅袅吹素襟，别酒离情谁浅深。黄金岂办久客计，白日不照孤臣心。吴姬送君柳花店，越人自歌山木吟。烟波回首一相失，几时瑶华能惠音。
送李伯承还山·其一
作者：黎民表
朝代：明

黄尘拂衣归去来，酣歌击筑相徘徊。青山似惜敬亭别，明月况有金陵杯。烟中柳条折欲尽，池上浮萍吹复开。楚江渺然挂席去，知尔万里游蓬莱。
送李伯承还山·其二
作者：黎民表
朝代：明

秋风袅袅吹素襟，别酒离情谁浅深。黄金岂办久客计，白日不照孤臣心。吴姬送君柳花店，越人自歌山木吟。烟波回首一相失，几时瑶华能惠音。
送李子藩参军留都
作者：黎民表
朝代：明

晓奉潘舆出建章，仙郎六传正飞扬。上台气色联花萼，江左风流绕凤凰。莲府日长惟画诺，桂坊天远忆含香。淮淝正是烽烟静，一过名园访辟疆。
送李少芬之新城文学
作者：黎民表
朝代：明

此去苏湖近，千秋见典刑。风流看带印，青紫起谈经。渔浦开官阁，严滩问草亭。壮游应不负，鳌钓掣沧溟。
送李少阶尹嘉兴
作者：黎民表
朝代：明

君向东吴去，幽寻兴不违。水田青稻粒，游女绿荷衣。问俗纡玄绶，裁诗坐翠微。趋朝须及早，莫遣雁南飞。制锦荣新秩，还乡是昼游。彩云辞凤阙，仙盖弥麟洲。身系苍生望，符分圣主忧。江南民瘼甚，应为达宸旒。
送李少阶尹嘉兴·其一
作者：黎民表
朝代：明

君向东吴去，幽寻兴不违。水田青稻粒，游女绿荷衣。问俗纡玄绶，裁诗坐翠微。趋朝须及早，莫遣雁南飞。
送李少阶尹嘉兴·其二
作者：黎民表
朝代：明

制锦荣新秩，还乡是昼游。彩云辞凤阙，仙盖弥麟洲。身系苍生望，符分圣主忧。江南民瘼甚，应为达宸旒。
送李尚宝伯承弟仲连归濮阳
作者：黎民表
朝代：明

李侯芳誉腾青云，更有爱弟能攻文。担簦远来游上国，历块丰神倾昔闻。共着斑衣奉慈母，满挹黄封起为寿。谢庭玉树乃连枝，玄圃灵芝竞三秀。兄也委身奉明主，弟也翻飞向林薮。谁肯咸阳作布衣，却待燕台收马首。两情去住正堪怜，歧路还逢雨雪天。尧祠苍莽望中断，濮水潺湲何处边。青门群公争祖席，知尔思归留不得。云霄豪举讵为难，麟角凤毛人共识。池塘别后句应成，宝月流辉在玉京。倚门予独劳归梦，鸿雁南飞少寄声。
送李春卿文学之博罗
作者：黎民表
朝代：明

鼓箧诸生待绛纱，不同勾漏远移家。天鸡唤醒游仙梦，倒览扶桑五色霞。
送李比部于鳞出守顺德
作者：黎民表
朝代：明

英妙山东出，圭璋信国珍。灵篇秘海渎，宝剑动星辰。擢桂因才隽，分曹以德邻。冥心谢流辈，倾意在交亲。潘岳宦从拙，扬雄家素贫。河山聊发兴，簪绂暂随身。丹地含香久，苍生掩泪频。圣情纡内郡，雅意用儒绅。襟带幽并外，风烟灞浐津。建旌冲晓雾，鸣玉起行尘。止解询遗逸，何须问近臣。燕巢公府静，草积射堂春。故老皆扶杖，馀波尽饮醇。仪章从脱略，翰藻得情真。嗟尔匡时器，怜予避地人。知名从白社，倾盖枉朱轮。一以云霄隔，偏愁年鬓新。浮荣空自遣，良觌杳何因。所企归钧轴，深渊有纵鳞。
送李比部伯任使闽中
作者：黎民表
朝代：明

桂树丛中共酒杯，又逢持节故乡来。金闺通籍三株秀，白社题诗八斗才。离席暂因歌舞缓，王程争待简书催。汉廷不为淮南事，愿播薰弦向九垓。
送李计部搉材九江
作者：黎民表
朝代：明

未央朝下矞云光，并载鸾书到故乡。执戟班行曾接武，司农筹策最称良。趋程不厌罗浮远，挂席应怜瀑布长。落日寸心还共赤，抡材还复献明堂。
送杨参军
作者：黎民表
朝代：明

谢家传玉树，倾盖即依然。谏草犹存笥，琴尊半在船。莲花分幕静，杨柳挂帆偏。若是过牛渚，长歌夜月前。
送杨参军允恭守曲靖
作者：黎民表
朝代：明

冠盖中朝第一流，佩符还入楚乡游。铜驼夜月淹燕甸，金马春风梦益州。槃木漫劳通贡篚，碉房今喜息戈矛。淮阳岂是烦长孺，白羽曾参幕府筹。
送杨都阃奉万寿表入京
作者：黎民表
朝代：明
体裁：五言排律

有美称人杰，蜚声自海濆。汉庭推骠骑，晋室佐中军。兽锦荣新赐，麟符策壮勋。阵閒收虎落，戈偃晦龙文。佩玉趍丹地，扬旌拂翠雰。幽花明杜渚，浓柳映长云。重以脩途阻，而怜别袂分。金焱回魏阙，玄露下秋旻。绕电逢昌序，当阳瑞圣君。绛幡清道引，仙乐半空闻。尊至倾尧酒，弦调协舜薰。羽林森㩳㩳，象舞溢沄沄。拜手霆初霁，摇心日未曛。禁中劳梦寐，阃外荷殷勤。擢隽才超乘，登台价逸群。恭承宣室召，雅挹御炉芬。称庆将何以，文思迈典坟。
送杨都阃奉万寿表入京
作者：黎民表
朝代：明

有美称人杰，蜚声自海濆。汉庭推骠骑，晋室佐中军。兽锦荣新赐，麟符策壮勋。阵閒收虎落，戈偃晦龙文。佩玉趍丹地，扬旌拂翠雰。幽花明杜渚，浓柳映长云。重以脩途阻，而怜别袂分。金焱回魏阙，玄露下秋旻。绕电逢昌序，当阳瑞圣君。绛幡清道引，仙乐半空闻。尊至倾尧酒，弦调协舜薰。羽林森，象舞溢沄沄。拜手霆初霁，摇心日未曛。禁中劳梦寐，阃外荷殷勤。擢隽才超乘，登台价逸群。恭承宣室召，雅挹御炉芬。称庆将何以，文思迈典坟。
送林佥事井丹之湖南
作者：黎民表
朝代：明

皎然青琐客，衔命望湘川。廊庙谈兵日，楼船下濑年。草玄心最淡，持斧任方专。别路经芳杜，秋风入梦田。子长文赋似，庾亮兴情偏。楚祲闲挥羽，商歌起扣舷。铭功思汉水，图像在凌烟。谁念无衣客，心随越鸟边。
送林元育之仙游
作者：黎民表
朝代：明

何氏乘龙处，芳湖澹不流。烟霞异人境，鸾鹤下真游。扇枕黄香恋，岩泉谢客留。石床须汛扫，吾欲访丹丘。
送林维承之邵阳
作者：黎民表
朝代：明

秋风怨别在京华，楚泽前期万里赊。落木遥临洞庭水，深山时有晋人家。烽烟络绎犹传檄，井邑萧条可种花。抚字故应烦令尹，不同王粲滞天涯。
送梁佥宪思立之闽中
作者：黎民表
朝代：明

绣斧遥持出未央，上方云日驻清凉。水晶禅室堪悬榻，薝卜花林细认香。猿鹤故山今好在，烽烟闽海远相望。功成早绾黄金印，归向东篱续旧觞。
送梁公智移官吉州
作者：黎民表
朝代：明

怀禄非吾愿，移官肯叹嗟。鹭洲迎解佩，螺水忆乘槎。梦寐销丹地，行藏问酒家。拿音一回首，红发满溪花。握手平生好，青云几客途。马空疲皂枥，人渐老屠沽。词赋名何益，弦歌计总芜。飘零壮心在，龙剑未全孤。
送梁公智移官吉州·其一
作者：黎民表
朝代：明

怀禄非吾愿，移官肯叹嗟。鹭洲迎解佩，螺水忆乘槎。梦寐销丹地，行藏问酒家。拿音一回首，红发满溪花。
送梁公智移官吉州·其二
作者：黎民表
朝代：明

握手平生好，青云几客途。马空疲皂枥，人渐老屠沽。词赋名何益，弦歌计总芜。飘零壮心在，龙剑未全孤。
送梁孔适诣阙
作者：黎民表
朝代：明

津亭过雨散炎埃，画舫青帘薄暮开。太史定占凫舄至，清时争待鹤书来。螭坳对奏迟高步，龙井经游想骏才。曾是竹林琴酒客，能无垂白望燕台。
送梁少嘉内侄北上
作者：黎民表
朝代：明

鹄沼麟园望不迷，丈夫何事恋卑栖。豪游曾结长安客，千里人知碧玉蹄。海子荷花十丈开，龙舟避暑未应回。无媒亦有江南树，扶荔宫中着意栽。
送梁少嘉内侄北上·其一
作者：黎民表
朝代：明

鹄沼麟园望不迷，丈夫何事恋卑栖。豪游曾结长安客，千里人知碧玉蹄。
送梁少嘉内侄北上·其二
作者：黎民表
朝代：明

海子荷花十丈开，龙舟避暑未应回。无媒亦有江南树，扶荔宫中着意栽。
送梁尚宝宣伯册封还朝
作者：黎民表
朝代：明

毅皇昔在承平曰，廊庙几人秉周礼。文康玉立当青霄，遇事引经持大体。逆耳每叫巫阳阍，荐贤屡有三公启。元气当时赖斟酌，苍生至今无疮痏。手持玺绂迎代舆，却早抽身辞楚醴。荣枯翻覆那可常，回首台阶一流涕。怜君杰出称凤毛，少年声价推词曹。丰仪磊落见孤鹤，步骤英贤遗佩刀。只今衔命窥江湖，虎符龙节藩王趋。雕盘翠釜劝餐饭，皓齿蛾眉喧坐隅。麾金应羡杨夫子，授简何惭楚大夫。三湘洞庭渺在望，日暮归心愁绿芜。翻飞更向黄金台，五云垂采辉蓬莱。霜前驿路牙旗转，海上楼船清吹哀。人生快意有如此，君恩未报胡为哉。酒阑牵衣且徘徊，中原羽檄飞尘埃。宵衣正切河南地，按剑直待诸侯来。看君称纳麒麟殿，不愧万里腾骧材。
送梁幼希之兴国文学
作者：黎民表
朝代：明

抱玉无嗟屈，谈经自感恩。相门韦氏在，儒行鲁人尊。暮雨过章水，停云近故园。贤良纷论难，迟尔侍金门。
送梁彦国之滦州
作者：黎民表
朝代：明

击筑悲难尽，挥杯路向分。山藏到海郡，树引入关云。才大人称屈，时明主好文。白麟奇木对，前席待终军。
送梁彦国恤刑江南
作者：黎民表
朝代：明

尊酒天涯惜共持，梁鸿休讶出关迟。中朝词客频推毂，江左苍生可察眉。候馆莺花停节日，县人斗酒过家时。汉廷断狱还经术，封事归陈白玉墀。
送梁思伯使云间兼归岭南
作者：黎民表
朝代：明

尊酒促鸣珂，云间拥传过。王程千里远，秋色五湖多。拜手辞金阙，淹情寄绿萝。乡心将去雁，随尔渡关河。
送梁思伯游燕兼赴故人吴给事匡庐之约
作者：黎民表
朝代：明

梁生倜傥非凡俦，家世况乃平津侯。前年束书走燕赵，布衣屡作金门游。长安贵客竞迎致，生也拂袂仍丹丘。归来二顷无负郭，茅屋秋风自萧索。壶觞谁过仲长园，校雠空哂扬云阁。翻然更作江湖游，知有心期在庐岳。出门大笑谁绝群，浮云万里忽相踰。鸿鹄从来羞燕雀，骅骝宁复顾辕驹。江城贳酒与君别，美人当筵歌一阕。南陌衣冠聚似云，东园桃李飞成雪。丈夫此去岂长贫，嵂兀黄金可致身。万国星躔环紫禁，五陵意气骄青春。徐乐公车相待久，赋献河东未白首。罗浮应有倦游人，书来更道相思否。
送梁持伯奉使南还
作者：黎民表
朝代：明

房杜千秋后，诸昆复象贤。侍晨辞魏阙，把诏下江天。细草萦花绶，轻云翼锦鞯。高堂称庆毕，相待日华边。
送梁贡元北上
作者：黎民表
朝代：明

青袍何事滞蒿莱，雨世谈经有俊才。手托骊珠堪自惜，箧携龙剑待谁开。游踪暂琐崧台月，客路先探庾岭梅。东阁至今犹荐士，明堂三礼待新裁。
送欧公孙游南雍兼寄其祖虞部公
作者：黎民表
朝代：明

金陵花月不曾空，粽汁曾经饮楮公。伏暑梦回茅屋底，何人酤酒话江东。江夏童年已拜郎，殿前扶侍有辉光。冶城高会群公在，白首山林引目长。
送欧公孙游南雍兼寄其祖虞部公·其一
作者：黎民表
朝代：明
体裁：七言绝句

金陵花月不曾空，粽汁曾经饮楮公。伏暑梦回茅屋底，何人酤酒话江东。
送欧公孙游南雍兼寄其祖虞部公·其二
作者：黎民表
朝代：明

江夏童年已拜郎，殿前扶侍有辉光。冶城高会群公在，白首山林引目长。
送欧博士季弟经季还南海
作者：黎民表
朝代：明

共道声名入洛时，双珠南海亦称奇。逢人自识宴鸿羽，别路俄分玉树枝。楚泽蕙兰收客泪，秦封苔藓与君期。对床莫讶青毡冷，几夜西堂有和诗。
送欧阳幼承分司徐州
作者：黎民表
朝代：明

暂捐笔劄下兰台，沛上东曹画戟开。词客正为都水使，名家况接佩刀才。中朝冠盖频年出，沧海帆樯万里来。知尔壮心还跃马，肯论衰贱走尘埃。
送歙僧大海真了游五台
作者：黎民表
朝代：明

结伴西游去，灵山似竺乾。锡飞千嶂顶，灯现五峰前。辛苦头陀行，平生佛国缘。若论心印在，还问海南禅。
送江凤岐参军之塞上
作者：黎民表
朝代：明

亭障东行烽堠少，幕庭因得引文儒。吹笳城上知风色，聚米军前识地图。翠钿拥回朱鬣马，金杯催劝紫驼酥。才名不用轻投笔，旧勒燕然尚在无。
送江山人游岱岳
作者：黎民表
朝代：明

暂拂缁尘去，将扳岳顶行。布裘经雪绽，藜杖入山轻。奇字扪萝识，新诗望日成。路人惊骨异，疑是羡门生。
送汪公干还新安
作者：黎民表
朝代：明

天涯双璧喜相投，不为金装万里游。丹荔梦回千嶂雨，白鱼归及五湖秋。明珠满载鲛人泪，虹月偏随估客舟。玉舄未留沧海上，能无悬榻待南州。
送沈尚宝
作者：黎民表
朝代：明

侍臣如雨集蓬莱，词赋翩翩入咏才。典玺名应高两省，珥貂人已望三台。蘼芜春送王程去，花柳晴连候馆开。若到秦淮占气色，五云元自在燕台。
送沈纯父
作者：黎民表
朝代：明

早拟王褒颂碧鸡，南还无？入蛮夷。晓行露草荒山外，夜听猿声越水西。粉署云烟犹自媚，铜驼花月使人迷。君看车马长安道，何似青门手重携。
送沈纯父
作者：黎民表
朝代：明
体裁：七言律诗

早拟王褒颂碧鸡，南还无�入蛮夷。晓行露草荒山外，夜听猿声越水西。粉署云烟犹自媚，铜驼花月使人迷。君看车马长安道，何似青门手重携。
送泰泉先生赴南都掌院
作者：黎民表
朝代：明

旧迹纡皇览，稽谋藉老成。位因推隽起，国以用儒荣。凤阁纶为草，龙门史作程。所希调鼎鼐，延首咏升平。
送泰泉先生赴召
作者：黎民表
朝代：明

尧文光万㝢，睿德格玄穹。八叶乾坤大，三元历数隆。绯烟流黼座，王醴降丹空。揆日开兰殿，仪天起桂宫。属车思渭水，仙驾意崆峒。梦赉唯良弼，朝推寔至公。承华诒帝则，毓德付天工。宣室恩偏异，铜扉礼更崇。食萍甘素节，献曝耿微衷。鸑起瑶山上，鸾游兰渚东。图黄思故武，拾翠感殊逢。职是司纶旧，官仍掌谏同。玄文偏集凤，藻思独雕龙。有美恢琼度，无私任朴忠。风愆偏娓娓，讽谕极冲冲。抗法光前典，陈诗迈古风。五称初纪烈，三至永垂洪。饮醴昭馀泽，为霖景茂功。丹青麟阁上，竹素石渠中。螭驾应难弭，鹏霄未易穷。暂乘沙苑骏，莫羡粤洲鸿。朽质惭深奖，殊私荷廓蒙。服箱怜蹇步，刷翮慕高翀。离思萦秋杜，愁心繫夕枫。凭高聊引望，佳气正葱葱。
送泰泉先生赴召
作者：黎民表
朝代：明
体裁：五言排律

尧文光万宇，睿德格玄穹。八叶乾坤大，三元历数隆。绯烟流黼座，王醴降丹空。揆日开兰殿，仪天起桂宫。属车思渭水，仙驾意崆峒。梦赉唯良弼，朝推寔至公。承华诒帝则，毓德付天工。宣室恩偏异，铜扉礼更崇。食萍甘素节，献曝耿微衷。鸑起瑶山上，鸾游兰渚东。图黄思故武，拾翠感殊逢。职是司纶旧，官仍掌谏同。玄文偏集凤，藻思独雕龙。有美恢琼度，无私任朴忠。风愆偏娓娓，讽谕极冲冲。抗法光前典，陈诗迈古风。五称初纪烈，三至永垂洪。饮醴昭馀泽，为霖景茂功。丹青麟阁上，竹素石渠中。螭驾应难弭，鹏霄未易穷。暂乘沙苑骏，莫羡粤洲鸿。朽质惭深奖，殊私荷廓蒙。服箱怜蹇步，刷翮慕高翀。离思萦秋杜，愁心系夕枫。凭高聊引望，佳气正葱葱。
送洪兵备之榆林
作者：黎民表
朝代：明

旧日中朝典午才，题诗曾共凤凰台。揶揄莫笑三为郡，邂逅何妨数举杯。建节西行仙掌近，弯弧一望蹛林开。封泥莫闭关门路，大宛名驹入贡来。
送洪山人从周谒张观察塞上
作者：黎民表
朝代：明

雌伏长安市，时人嗤瓠落。一朝烽尘起，褰衣赴戎幕。楞伽刹宇近边庭，枪垒风云护井陉。行拜将军金鹊印，还披壮士曼胡缨。自言白猿传剑学，匣里青龙时出跃。蛮府娵隅解赋诗，辕门乌鸟能占角。韬钤本自用才人，况尔风流入幕宾。蒲类即看登计簿，乌孙不久作藩臣。陆沈笑我栖金马，心期岂是悠悠者。不辞酒肉似邱陵，櫜鞬共醉垂杨下。
送潘子朋南还
作者：黎民表
朝代：明

一携经笥趋西学，几载琴尊共帝京。词藻世传潘骑省，园林人比蒋元卿。心驰萱草三春色，行计梅花万里程。归著子虚应谢客，梯楼惟见日初生。
送潘少逸还新安
作者：黎民表
朝代：明

膺门声价羡登龙，回首平津却扫慵。紫阁风云看尚咫，梁园车骑散无踪。柳条忍向残春折，杯酒难期后会逢。双鬓对君俱落寞，岂能留滞待东封。
送王亮卿之塞上
作者：黎民表
朝代：明

客邸残尊不共欢，敝裘羸马出长安。黄河落日天边见，白首飞沙塞上看。南国词人堪借箸，汉家诸将几登坛。篱花烂漫应相忆，鸿雁难禁九月寒。
送王仪甫之蓬莱县
作者：黎民表
朝代：明

紫马东溟路转赊，杖藜予亦苦思家。后期记取青门酒，满地垂杨罥落花。蓬莱高阁坐朝晖，宫锦犹披旧赐衣。招手列仙朝绛阙，六鳌摇动海涛飞。
送王仪甫之蓬莱县·其一
作者：黎民表
朝代：明

紫马东溟路转赊，杖藜予亦苦思家。后期记取青门酒，满地垂杨罥落花。
送王仪甫之蓬莱县·其二
作者：黎民表
朝代：明

蓬莱高阁坐朝晖，宫锦犹披旧赐衣。招手列仙朝绛阙，六鳌摇动海涛飞。
送王元静之建安幕
作者：黎民表
朝代：明

杨花飞尽抚春醪，击筑相逢意自豪。官似潘安才未拙，赋传枚叔调元高。行趋蛮府初丹荔，天入连江正雪涛。归到竹林如借问，风尘吾已倦青袍。
送王宅松补邵武府太守
作者：黎民表
朝代：明

虎竹初分出凤楼，岭云关月莫生愁。幔亭旧接烟霄路，不是仙人不浪游。
送王开府之郧阳
作者：黎民表
朝代：明

数马才名接建章，先声已自慑戎羌。军中白羽无勍敌，坐上朱衣总后行。大国山川连楚望，帝乡风土近南阳。含毫莫漫誇田猎，手酌璇杓遍八荒。
送王正意之任怀庆
作者：黎民表
朝代：明

不薄王门吏，知君属数奇。图书观洛日，车骑入梁时。沙覆经秋草，风高积雪枝。河堤回首处，碣石暮云垂。
送王生游关中兼赴喻中丞之招
作者：黎民表
朝代：明

王生朅来厌湖海，乘屩直入云台山。云台峰高障白帝，莲花秀色开函关。秦封汉畤纷蚁垤，龙争麟斗如等閒。叔孙礼乐不暇数，贾谊过秦文最古。娄生脱？从东来，形势兴亡若目睹。嗟哉二子旷世之，雄奇生也磊落能。当之文章少年薄，骚雅行藏壮气仍。孤羁黄金台前击短筑，少妇闺中赋扊扅。星河可望不可即，推毂云霄知是谁。西游候吏能物色，开府才人旧相识。意气偏轻范叔袍，笑谈肯吝虞卿璧。请缨便可击名王，手弯繁弱挥天狼。解纷排难见胸臆，功成不顾尚书郎。平原之游亟回首，风光已绿芜城柳。祈连新冢生莓苔，何似菱歌酌春酒。
送王生游关中兼赴喻中丞之招
作者：黎民表
朝代：明
体裁：古风

王生朅来厌湖海，乘屩直入云台山。云台峰高障白帝，莲花秀色开函关。秦封汉畤纷蚁垤，龙争麟斗如等閒。叔孙礼乐不暇数，贾谊过秦文最古。娄生脱�从东来，形势兴亡若目睹。嗟哉二子旷世之，雄奇生也磊落能。当之文章少年薄，骚雅行藏壮气仍。孤羁黄金台前击短筑，少妇闺中赋扊扅。星河可望不可即，推毂云霄知是谁。西游候吏能物色，开府才人旧相识。意气偏轻范叔袍，笑谈肯吝虞卿璧。请缨便可击名王，手弯繁弱挥天狼。解纷排难见胸臆，功成不顾尚书郎。平原之游亟回首，风光已绿芜城柳。祈连新冢生莓苔，何似菱歌酌春酒。
送王用吾观察之贵竹
作者：黎民表
朝代：明

伏波铜柱早登坛，新命仍加执法冠。千里风声传木夹，三年冰雪寄珠官。人从益部占星入，雨过碉房倚马看。莫道殊方频历试，循良先著御屏端。
送王百谷还吴
作者：黎民表
朝代：明

才名天亦妒，连蹇似君稀。得病因成赋，还家忆授衣。秋蛩吟共苦，霜月影同依。旧识平津邸，无嗟此道非。
送王舍人赍林端简恤典至闽中兼扶侍还琼海
作者：黎民表
朝代：明

一辞仙仗下皇闱，久直青藜许暂归。初拜金函持汉节，旋裁宫锦作莱衣。幔亭望入丹梯近，琼海行占紫电飞。白首交情能不负，郑玄门下似君稀。
送玖儿北上并示琰儿
作者：黎民表
朝代：明

朝来东海气成霞，想见千官候物华。綵笔欲成三殿赋，青袍贪看五陵花。中朝谏猎传司马，别墅围棋忆谢家。云路奋飞堪自惜，勿论吾种邵平瓜。白石清泉未尽贫，蓬蒿今喜卜居新。不求絣絖千金技，又见腾骧八尺身。桑柘暂违南国暖，莺花深驻帝城春。衰迟未有酬恩处，跂尔追班入□□。
送玖儿北上并示琰儿·其一
作者：黎民表
朝代：明

朝来东海气成霞，想见千官候物华。綵笔欲成三殿赋，青袍贪看五陵花。中朝谏猎传司马，别墅围棋忆谢家。云路奋飞堪自惜，勿论吾种邵平瓜。
送玖儿北上并示琰儿·其二
作者：黎民表
朝代：明

白石清泉未尽贫，蓬蒿今喜卜居新。不求絣絖千金技，又见腾骧八尺身。桑柘暂违南国暖，莺花深驻帝城春。衰迟未有酬恩处，跂尔追班入□□。
送田叔
作者：黎民表
朝代：明

暂下白云曹，趋庭有凤毛。行多携梵夹，醉可读离骚。铜柱风烟迥，梅梁海气高。惊心成去住，能念旧绨袍。
送盛少府烈忠还长兴
作者：黎民表
朝代：明

金门逢傲吏，知住五湖浔。洞壑苍山远，云门下箬深。钓舟移柳浪，茶具在花阴。倘遂抽簪兴，双凫共入林。
送秦舍人汝立归无锡时补玉官不赴
作者：黎民表
朝代：明

台上黄金贮俊良，尚书门第尚馀芳。青藜儤直趋仙禁，银管分曹捧御床。一下云霄惊落羽，几回歧路叹亡羊。东齐不是长沙远，一侍灵光亦不妨。
送管建初
作者：黎民表
朝代：明

十上貂裘敝，谁能老汉关。祇应岩下客，长望日边还。猎火明秋塞，河流直故山。身闲且归去，名姓在人间。
送纪记室旭仁捧笺还岭南
作者：黎民表
朝代：明

击筑时能过我曹，五陵词赋况称豪。东朝两度骖鸾至，南国三年寄雁劳。客路秋风催缉芰，帝城佳节近传糕。烽烟一望连铜柱，心折寒江白鹭涛。
送罗山甫归金坛
作者：黎民表
朝代：明

君不见句曲之山横已字，三峰巉岩势相似。金庭地肺杳莫窥，上盘天文下地理。前有大，茆君后有杨长史。膺图受箓称上真，炼石烧丹求不死。隐居之后琐琐尔，十赉犹存九锡风，清虚不救台城耻。翰墨长留天地间，琅玕散落烟霞里。古柏槯残元气裂，龙池可以洗君耳。华阳幼仙罗山甫，早岁餐芝思脱屣。风流远蹑二子踪，字艺之工亦其此。三十无人是知己，黄河之清讵能俟。前年裹足游帝京，几度悲歌饮燕市。布衣不得谒公卿，词场唯许交徐李。翻然更作出塞游，拟树奇功报天子。风尘蹩躠不可留，剑气谈锋徒碨磥。上书羞蹈终南径，垂钓空思五湖水。只今豺虎多啖争，主持正赖周中兴。君期岁暮探云谷，余亦秋风发广陵。海鹄沙鸿不可羁，水远山长无尽期。他时肯觅朱明洞，叩门一访轩辕师。
送署正请告还宜兴
作者：黎民表
朝代：明

雉意感尼父，鸿冥说商山。风尘谁不厌，君早去人间。暂解金门绂，来窥玉女潭。故人京路外，琼树忆江南。
送署正请告还宜兴·其一
作者：黎民表
朝代：明

雉意感尼父，鸿冥说商山。风尘谁不厌，君早去人间。
送署正请告还宜兴·其二
作者：黎民表
朝代：明

暂解金门绂，来窥玉女潭。故人京路外，琼树忆江南。
送胡佥宪正夫之湖南
作者：黎民表
朝代：明

握兰分省署，委佩出承明。节镇羊开府，风流汉客卿。单车豪吏慑，千骑远人迎。蕙叶薰奇服，桃华引去旌。山从五溪险，水到九江平。击楫看今日，观涛壮此行。庙谟资借箸，远兴属飞觥。不遣荆南滞，胡威有重名。
送胡兵宪伯贤赴滇中
作者：黎民表
朝代：明

凤起真从七洞天，又持旌节向南滇。才名宣室方前席，筹策秦中未乏贤。远檄正迎金马使，清词不赋夜郎篇。莫愁万里浮云隔，矫首扶桑是日边。
送胡山人
作者：黎民表
朝代：明

悬壶谁解识，负笈且归休。招手丹丘近，摇心白岳秋。虫鱼窥秘简，虹月傍行舟。回首风沙地，逢人笑黑裘。
送胡翰林懋中册封襄府
作者：黎民表
朝代：明

回望金茎雪色间，南行旌节入昭关。长杨羽猎停车待，锦里江山策驷还。风射紫貂怜远道，月临青雀梦朝班。词人已在麟台上，招隐无劳赋小山。
送舍甥林开先会试
作者：黎民表
朝代：明

长杨羽猎赋初成，又奉篮舆入汉京。身似麒麟行万里，心同藜藿仰重明。征帆细雨迟迟去，离思春云冉冉生。到日天门占气色，泥金先慰竹林情。
送舍甥黄公绍之山阴文学
作者：黎民表
朝代：明

入越游吴不惮劳，莫言湖海少绨袍。长途岂坠青云价，下里宁知白雪操。桂浦别来乡梦断，梅梁经过海云高。春风坐遍诸生日，綵笔先传曲水涛。
送苏仁甫之永安
作者：黎民表
朝代：明

君去延平郡，传经有旧踪。青山藏九岛，紫气抱双龙。傲吏当清世，閒曹拟素封。裁诗多暇日，能寄海云重。
送苏子川之金陵
作者：黎民表
朝代：明

弱植窘修途，衰龄奋徒步。愧匪璠玙姿，遂令雕琢误。紫阁崇造天，铜龙辟朝暮。邂逅逐骖镳，殷勤展情愫。桂枝屡扳援，葛藟相依附。金门我滞迹，乌衣子遵路。方嗤洴澼劳，岂有缨緌慕。秋草变芸黄，客子践霜露。睽离属思浅，中情不能愬。
送莫云卿归云间
作者：黎民表
朝代：明

触目烟沙马首重，屠沽何处隐行踪。竹林酒德同诸阮，洛下才名有二龙。并世犹嗟难遇合，邀欢真自不从容。倦游君且停车骑，待我华阳策短筇。
送莫公远还杭
作者：黎民表
朝代：明

木落长安归兴浓，敝裘羸马怯相逢。梅花欲发孤山寺，云气长过三竺峰。诗卷行吟江上月，萝衣将挂涧边松。五湖何处堪招隐，石上先题异客纵。
送董侍御出按关中
作者：黎民表
朝代：明

单车曾识汉循良，归去仙闱揽舜裳。关外霜威传绣斧，殿前风采冠神羊。行逢暮雨崤函远，望入黄云陇坂长。万里玉门无斥堠，词人何用羡长杨。
送董孟材
作者：黎民表
朝代：明

燕台收暮雨，杨柳变繁阴。以我思乡泪，知君久客心。云门攀岳近，汶水到家深。羽猎看成赋，高标在桂林。
送董生还海宁时欲以春秋疏上不果
作者：黎民表
朝代：明

草屩来燕市，缝衣返故乡。叫阍心力尽，垂橐路途长。著论名堪老，为园计未荒。吾谋非不用，君自爱沧浪。
送蒋少翼之云中
作者：黎民表
朝代：明

立马关门不可留，黄沙白草莽生愁。天连玄岳云中出，河转桑乾地底流。蓬蔂应同仙客采，貂裘还忆帝乡游。蛮诗想在征西府，肯羡长裙过五侯。
送蒋氏兄弟还南中
作者：黎民表
朝代：明

北地霜风劲，南中二妙归。云间连彩翮，堂上待斑衣。三径蓬蒿在，千山道路微。眷然台省客，玉树梦音徽。
送蔡伯华之闽中
作者：黎民表
朝代：明

出处几人异，非缘薄省郎。交情异贫贱，世事有沧桑。煮海窥盐策，题诗出射堂。流年堪自惜，何用叹浮湘。
送蔡员外之徐州
作者：黎民表
朝代：明

圣明垂意在南方，手诏常颂御座傍。治粟正同王内史，能书复似汉中郎。衣裘荏苒经燕月，关塞逶迤入楚乡。盐铁纷纷谁论难，待君筹策献岩廊。
送袁勋卿邦表册封河南诸藩兼迓太夫人
作者：黎民表
朝代：明

拟迓蓝舆出建章，关东持节倍辉光。侍晨班已联台衮，转饷功曾最庙廊。钱俎送归瑶水上，诗情留醉玉笙傍。圣明顾盼深如海，不遣乘轺到故乡。
送许右史殿卿之河南
作者：黎民表
朝代：明

三年归揽桂丛枝，前席承恩再召时。历下书成人解颂，上林名重主偏知。琴尊渐远金茎色，巾舄遥寻玉女祠。不是关东劳旰食，平台吟望肯相思。
送许舍人稚干使赵兼荣侍还灵宝
作者：黎民表
朝代：明

寒冰欲尽渡滹沱，千里梅花拥传过。内史声华高紫禁，才人词赋满漳河。茎台北望烟花绕，关路西连金鼓多。莫向故园贪彩服，凤皇池上待鸣珂。
送谷子迁还姑苏
作者：黎民表
朝代：明

万里寻师去，沧波肯暂留。岭云经古寺，江路入新秋。瑶草应堪拾，丹砂不易求。归逢明处士，沽酒话罗浮。
送赵太史还兰溪
作者：黎民表
朝代：明

朱衣衔命下金銮，到处人倾执法冠。瘴海烽烟臣节苦，文园休沐主恩难。归装应折梅花去，关吏频将紫气看。一榻羲皇清梦醒，依依红日近长安。
送邝中伯北上二首
作者：黎民表
朝代：明

扶南有奇士，雅志无与俦。班荆翳环堵，被褐卧林丘。手掇青琅玕，引领睇神州。美人驰目成，逝将远行游。阊阖启鸿运，缨弁宣灵猷。舍我蓬门衣，披君紫绮裘。挈壶有馀智，挥刃无全牛。轩车岂云晚，邪径安足留。居人易生思，客子常苦忧。跂尔涉要路，知余怀阻修。征车何皇皇，念子如騑服。严霜被中野，大气凄以肃。我守衡门雌，子骋高衢足。望望登君门，悠悠渐平陆。献赋争光辉，夹毂相驰逐。朝同楼护游，暮就主父宿。时俗徇异同，明月袭鱼目。去矣慎所投，慰我忘薖轴。
送邝中伯北上二首·其一
作者：黎民表
朝代：明

扶南有奇士，雅志无与俦。班荆翳环堵，被褐卧林丘。手掇青琅玕，引领睇神州。美人驰目成，逝将远行游。阊阖启鸿运，缨弁宣灵猷。舍我蓬门衣，披君紫绮裘。挈壶有馀智，挥刃无全牛。轩车岂云晚，邪径安足留。居人易生思，客子常苦忧。跂尔涉要路，知余怀阻修。
送邝中伯北上二首·其二
作者：黎民表
朝代：明

征车何皇皇，念子如騑服。严霜被中野，大气凄以肃。我守衡门雌，子骋高衢足。望望登君门，悠悠渐平陆。献赋争光辉，夹毂相驰逐。朝同楼护游，暮就主父宿。时俗徇异同，明月袭鱼目。去矣慎所投，慰我忘薖轴。
送邝和仲之郁林
作者：黎民表
朝代：明

邝君视我同门友，廿载交情最相厚。下笔翩翩掣凤皇，一代词人尽回首。少年折桂登皇畿，黄金台上倾珠玑。直气屡千星象表，赤手欲补山龙衣。绨袍旅邸无人荐，金马门前稀召见。起家才得中大夫，出守遥临旧京甸。摧眉伏谒意所轻，卧治烹鲜徒有名。推毂不闻思魏尚，催科谁复识阳城。以兹修途还折翼，世路羊肠堪叹息。白衣苍狗在须臾，骐骥驽骀同一枥。嗟君宦拙诚足悲，羡君有才何不宜。朝廷侧席思化理，苍生引领苏疮痍。行部倘过勾漏洞，啜古可读罗池碑。丈夫遭逢信不偶，雌伏雄飞会有时。我今风尘胡见羁，效颦半额羞蛾眉。江皋已绿王孙草，烟雨欲折商颜芝。慈亲倚门待吾归，孤帆破浪杳然去，赠君万里遥相思。
送郭方伯之贵竹
作者：黎民表
朝代：明

金马遥天不尽悲，白莲高会渺难期。行逢峻坂应驱马，若到空门定赋诗。郭泰同游多胜客，谢公重起在明时。圣朝政重筹边略，暂遣褰帷到竹祠。
送郭给事册封代府
作者：黎民表
朝代：明

云中关镇地雄哉，金册亲持远道来。谏草屡传青琐闼，使旌遥上白登台。九边烽堠蓬飞断，十月河冰马蹴开。兰阪桂丛虽可咏，阴山还待勒铭才。
送郭郡牧还闽中
作者：黎民表
朝代：明

江干经岁罢垂纶，应为罗浮入梦频。烽火故园双别泪，莺花千里独吟身。长途健步犹存马，末路卑飞总畏人。九曲风烟青雀舫，不知何处有迷津。
送钟润州长卿入觐
作者：黎民表
朝代：明

中朝水部最名流，新领铜符握上游。词客登临同海峤，仙人楼阁像瀛洲。城边暂谢儿童竹，天上行参幕府筹。前席想应承召对，江南垂钓肯相求。
送钟计部之临清时李计部同使
作者：黎民表
朝代：明

司农今日政分忧，千里黄河握上游。南国词人逊诗品，中朝名士共仙舟。当尊海岱诸峰出，矫首燕云王气浮。却笑风尘留滞客，紫貂谁解酒家楼。
送陆华甫
作者：黎民表
朝代：明

心情野鹤共摧藏，老去逢秋亦自伤。泽畔羊裘千气象，匣中龙剑跃干将。葑田莫问将归计，薪桂应愁久客装。不学磻溪垂钓叟，岂知颜驷尚为郎。
送陆参藩
作者：黎民表
朝代：明

白简当年侍帝除，英英冰玉更谁如。乘槎远问珠官俗，望阙仍驱节使车。翠幄欢承瑶水宴，皂囊人识上林书。长安贵安如相问，沧海依然旧钓鱼。
送陆大理使江北暂还洛中
作者：黎民表
朝代：明

双旌指日入河阳，嵩洛云山是故乡。郎署遭逢身未晚，江湖风雪鬓徒苍。恩加绣斧光辉远，醉别黄花驿路长。丛桂莫淹淮水骑，圣明垂意在南方。
送陆道函还大梁
作者：黎民表
朝代：明

翩翩文藻起平原，白首含香奉至尊。解组初辞夜郎国，题诗还到孝王园。关门积雪风犹惨，河水新杨日渐喧。宣室岂应忘召对，知君不负仲长言。
送陈从训还丹徒
作者：黎民表
朝代：明

河朔衔杯日，蓬莱奏伎游。寸心酬国士，片语逊名流。衣湿离筵雨，帆开驿路秋。南云正翘首，一雁下芦洲。
送陈佥宪于舜之任浙中
作者：黎民表
朝代：明

蜀西使君才且雄，绣衣谒帝明光宫。紫髯白面惊左右，剧谈吐论回悲风。金钟翠釜世希有，紫电掣曳凡马空。兴来落笔满毫素，片片青天飞白虹。朝回遇我长安陌，谓是夷门抱关客。亟呼美酒登高楼，蛾眉千金轻一掷。是时春尽寒云愁，杨花糁糁萦芳洲。金羁驰骤尘沙起，万里不见黄河流。拔剑起舞君且留，茫茫世事空百忧。五陵豪侠散烟雾，魏国平原今在否。酒阑看君双玉玦，会稽茫茫不可越。乘兴还从剡曲舟，相思空寄樟亭月。樟亭月色满荷花，青山绿水拥鸣笳。谁邻金马羁栖客，怅望银河慱望槎。
送陈侍御道襄按闽中
作者：黎民表
朝代：明

绣斧朝持出未央，梅花东指客途长。论交十载曾同舍，把酒三秋忽异乡。离袂已摇燕市月，按章先肃晋陵霜。腐儒窃侍云台议，愿罢南征事朔方。
送陈公聘
作者：黎民表
朝代：明

京华非远地，子去近明君。晓辨龙池树，春翔象阙云。封章何日上，旌旆此时分。天末多佳句，因风寄雁群。
送陈垣卿之临川文学
作者：黎民表
朝代：明

远宦怜乡土，名山称赏心。松萝胜绛帐，乳洞洽青襟。兵已销篁竹，书堪奏上林。逍遥还引望，云气五陵深。
送陈士鹄补腾越州
作者：黎民表
朝代：明

北阙秋风绾豫章，单车人自识循良。长途正渡沧澜水，清吏休论宝玉乡。行笥护衣无越艳，碉房稽首有夷王。汉家不事西南徼，邛竹无劳献上方。
送陈太史册封楚藩
作者：黎民表
朝代：明

千里封轺岂薄游，朱衣朝日下龙楼。鸣笳欲渡桃花水，解佩俄逢翠翰舟。赤社风云遥动色，郢人歌曲自堪愁。荆州岂独归时论，已是中朝第一流。
送陈子野之崇仁
作者：黎民表
朝代：明

荣君非薄宦，所贵在经奇。山续匡君传，亭寻孺子碑。行藏多任性，词赋不逢时。会看双龙气，冲腾向赤墀。
送陈师孔姻丈大参蜀藩
作者：黎民表
朝代：明

万里驱驰恋阙情，玺书重下凤皇城。明时好布青云泽，远海先传白雪声。星旆影摇金马去，江花秋拥玉麟行。徵求正赖前筹日，贤颂能兼化蜀名。
送陈汝信
作者：黎民表
朝代：明

扬帆万里楚江行，君是无机亦有情。千树梅花如问讯，罗浮同看日初生。
送陈金吾祭王屋山
作者：黎民表
朝代：明

飞辔千峰蹑紫霞，沐兰还宿太清家。金芝归献长生节，笙鹤难淹二室花。露气初高曙色寒，蓬莱宫阙正东看。金泥奏罢神君答，松柏萧森白石坛。
送陈金吾祭王屋山·其一
作者：黎民表
朝代：明

飞辔千峰蹑紫霞，沐兰还宿太清家。金芝归献长生节，笙鹤难淹二室花。
送陈金吾祭王屋山·其二
作者：黎民表
朝代：明

露气初高曙色寒，蓬莱宫阙正东看。金泥奏罢神君答，松柏萧森白石坛。
送韩子成补三衢太守
作者：黎民表
朝代：明

君不见凤凰羽翼何襹？，丹霄掣曳谁能羁。丈夫磊落负才气，遇合风云自有时。江左韩生称国俊，射策君门名益振。下笔偏窥左史书，剧谈合绾苏君印。曹郎待次拂衣回，管乐心情付酒杯。十载幽忧缠橘市，两朝仙驭上瑶台。畴昔论交几人在，一麾君亦思江海。钱塘江水日生潮，严滩明月何曾改。挂帆信宿且经过，予亦青山梦斧柯。兰阴之水葡萄渌，襄阳小儿铜鞮歌。腐儒岂辨一生事，黄金到手须快意。扬雄禄位诚足轻，相如肯与公卿议。浊水清尘自不同，贫贱之交莫相弃。
送韩子成补三衢太守
作者：黎民表
朝代：明
体裁：古风

君不见凤凰羽翼何襹�，丹霄掣曳谁能羁。丈夫磊落负才气，遇合风云自有时。江左韩生称国俊，射策君门名益振。下笔偏窥左史书，剧谈合绾苏君印。曹郎待次拂衣回，管乐心情付酒杯。十载幽忧缠橘市，两朝仙驭上瑶台。畴昔论交几人在，一麾君亦思江海。钱塘江水日生潮，严滩明月何曾改。挂帆信宿且经过，予亦青山梦斧柯。兰阴之水葡萄渌，襄阳小儿铜鞮歌。腐儒岂辨一生事，黄金到手须快意。扬雄禄位诚足轻，相如肯与公卿议。浊水清尘自不同，贫贱之交莫相弃。
送顾参军擢守曲靖
作者：黎民表
朝代：明

幕府官閒似马曹，三年越调自君操。才情合占波千顷，时论同归凤一毛。泔水西行通竹箐，箬溪春汎接香醪。家声自著循良传，词客何须解佩刀。
送顾囧卿致仕
作者：黎民表
朝代：明

当年直谏伏青蒲，烱烱清冰照玉壶。双阙重来王气盛，江湖归去客星孤。著书合拟崔亭伯，解组谁如疏大夫。握手片言惭后辈，扁舟从此梦游吴。
送顾宪副益卿之滇中
作者：黎民表
朝代：明

寒城白日下如飞，临路苍茫一揽衣。名自竹西传雪赋，人今滇海避霜威。和戎岂尽谋臣得，略地休言汉策非。一骋壮图犹黑发，不堪琴酒故人稀。
送魏顺甫补济南太守
作者：黎民表
朝代：明

单车东去入齐州，虎竹新承帝命优。百二山河元壮观，五陵冠盖昔豪游。关心辽左登陴日，骋望琅琊纵猎秋。却愧绕朝无所赠，前筹深待富民侯。
送黄全之归莆阳
作者：黎民表
朝代：明

草屩逃名燕市中，翻然归翮欲凌空。谁言采药遗尧帝，更喜无书寄子公。餐气不妨形似鹤，梯真应有路如虹。蕙楼茵阁非无兴，滞迹风尘自不同。
送黄孔昭
作者：黎民表
朝代：明

千山初落木，归客兴偏新。药饵经秋减，萝衣似旧贫。侯门无左席，渔艇有閒身。到处堪栖泊，原非失路人。
送黄定甫还广陵
作者：黎民表
朝代：明

未有词人薄子虚，拂衣归待汉公车。家园旧倚金银阁，文苑曾开水竹居。送客蘼芜经海尽，避风鸿雁入淮疏。风尘怅望焦先洞，能卜欹厓为结庐。
送黄明府自燕还楚任兴宁
作者：黎民表
朝代：明

金门执戟已蹉跎，频自归心梦绿萝。五斗欲谋良夜醉，双凫遥向帝城过。芳洲鹦鹉谁题赋，楚客衣裳旧制荷。想到庾楼还骋望，五云宫阙故人多。
送黄清甫偕顾舍人游滇中
作者：黎民表
朝代：明

旧好如禽庆，名山得共陪。洱河神禹导，路箐爨王开。冠带名家子，登临济胜才。关城雄剑阁，应待勒铭回。
途中有扈阁之命遂还京师留别萧甫
作者：黎民表
朝代：明

春鸿飞尽过漳城，马首踟蹰倦北征。载笔敢烦明主诏，解衣犹是故人情。壮心未折风尘色，高调争论楚越声。挥手太行天地里，彩毫还赋汉西京。
途中闻欧桢伯补国子监
作者：黎民表
朝代：明

三仕犹闻拥客毡，四门经馆亦堪怜。人同曳履歌商日，士庆弹冠入洛年。尚有诸生求月俸，更逢斋禁剩公钱。三都纸价知何似，奏御应从紫阁前。
通天嵓
作者：黎民表
朝代：明

郁罗隐萧台，琼扉不可扣。耿耿阅幽灰，迢迢历星宿。道逢猋轮客，倏与青精觏。相携毓华林，行歌采三秀。
逢姚山人
作者：黎民表
朝代：明

结客长安兴已孤，寸心元自向吾徒。谁从世外传鸿宝，惟羡仙家隐玉壶。短褐尚能频说剑，明灯犹忆醉呼卢。因君更问华阳事，昔日金笼尚在无。
遂初堂为尤茂先作
作者：黎民表
朝代：明

何年遗邸第，轩豁水云乡。玉乳斜分溜，青溪曲抱堂。虹流奎画在，日晒竹书光。欲榜游吴楫，名园偶辟疆。
遇张元春
作者：黎民表
朝代：明

侠斜日暮红尘里，扬鞭识是张公子。春风大道控骅骝，明月西园醉桃李。琅玕玉树媚眉姿，步上黄金未足奇。诸生解作东山咏，才子邀吟辋口诗。长裾懒作侯门客，挂帆归访专诸宅。淋漓青壁满题名，牛衣胜卧长安陌。
遣力还家
作者：黎民表
朝代：明

阿段南归去，能携尺素书。世途同草莽，行橐易萧疏。故国新群豕，残经老蠹鱼。因声寄松桂，东海欲移居。
避兵青阳将军滩
作者：黎民表
朝代：明

已是愁风景，兵戈复路难。鬓毛今日变，衣袖几时乾。山水还鄣郡，奔亡自楚冠。酒楼萧索尽，谁遣客愁宽。
邓君肃以菊花见贻口占五绝奉荅
作者：黎民表
朝代：明

燕台几见此花开，急管繁弦处处催。篱下白衣虽寂寞，尽教明月照深杯。重溟天气煖如春，霜后繁花作意新。桃李园中相映发，却将秾艳趁芳尘。山人老作灌园翁，手插疏篱玉满丛。莫道看花容易得，长年多雨更兼风。篁竹烽烟起战旗，西风迸泪对花枝。柴桑便合抽簪去，难得閒田种紫芝。零落西园万片霞，颠狂呼酒醉邻家。鵔鸃冠上虽簪却，绝世元称隐士花。
邓君肃以菊花见贻口占五绝奉荅·其一
作者：黎民表
朝代：明

燕台几见此花开，急管繁弦处处催。篱下白衣虽寂寞，尽教明月照深杯。
邓君肃以菊花见贻口占五绝奉荅·其三
作者：黎民表
朝代：明

山人老作灌园翁，手插疏篱玉满丛。莫道看花容易得，长年多雨更兼风。
邓君肃以菊花见贻口占五绝奉荅·其二
作者：黎民表
朝代：明

重溟天气煖如春，霜后繁花作意新。桃李园中相映发，却将秾艳趁芳尘。
邓君肃以菊花见贻口占五绝奉荅·其五
作者：黎民表
朝代：明

零落西园万片霞，颠狂呼酒醉邻家。鵔鸃冠上虽簪却，绝世元称隐士花。
邓君肃以菊花见贻口占五绝奉荅·其四
作者：黎民表
朝代：明

篁竹烽烟起战旗，西风迸泪对花枝。柴桑便合抽簪去，难得閒田种紫芝。
邓君肃贻菊
作者：黎民表
朝代：明

穷愁九日偏萧索，别馆清秋祇益悲。赤叶已随风外落，绛苞还向雨中移。不嫌霜露侵蓬鬓，为爱馨香入酒卮。素手折来怜汝意，金茎唫望渺余思。
邓君肃陈亮夫任夫林开先诸子招饮水竹居
作者：黎民表
朝代：明

夜来新水到柴扉，鸣雨空阶滴渐微。词客清尊开别墅，佳人纨扇画双飞。沙边宿鸟闻歌起，江上征帆入暮归。车马长安尘似海，不如乘醉卧渔矶。
邓山人招同邹令尹黄少参黄令尹张都运郭学宪游六榕寺
作者：黎民表
朝代：明

古寺何寥落，榕阴故不迷。薜萝心共赏，琴酒日相携。霜树经龙卧，云房避鹤栖。兴来成徙倚，红叶正堪题。尘劳捐世网，放浪得閒身。座上青松麈，林间白葛巾。看花惊烂熳，对酒肯逡巡。香火思前事，追游是宿因。生涯能几度，登览记吾曾。地拥青猊座，行逢白足僧。中厨供茗饮，四壁照莲灯。莫更思身外，随缘亦小乘。尘中遗妙境，树杪并朱阑。万象披云出，孤鸿背日寒。艰危予侧足，骚雅尔登坛。回首烟花地，临风一笑看。
邓山人招同邹令尹黄少参黄令尹张都运郭学宪游六榕寺·其一
作者：黎民表
朝代：明

古寺何寥落，榕阴故不迷。薜萝心共赏，琴酒日相携。霜树经龙卧，云房避鹤栖。兴来成徙倚，红叶正堪题。
邓山人招同邹令尹黄少参黄令尹张都运郭学宪游六榕寺·其三
作者：黎民表
朝代：明

生涯能几度，登览记吾曾。地拥青猊座，行逢白足僧。中厨供茗饮，四壁照莲灯。莫更思身外，随缘亦小乘。
邓山人招同邹令尹黄少参黄令尹张都运郭学宪游六榕寺·其二
作者：黎民表
朝代：明

尘劳捐世网，放浪得閒身。座上青松麈，林间白葛巾。看花惊烂熳，对酒肯逡巡。香火思前事，追游是宿因。
邓山人招同邹令尹黄少参黄令尹张都运郭学宪游六榕寺·其四
作者：黎民表
朝代：明

尘中遗妙境，树杪并朱阑。万象披云出，孤鸿背日寒。艰危予侧足，骚雅尔登坛。回首烟花地，临风一笑看。
邯郸才人嫁为厮养卒妇
作者：黎民表
朝代：明

淹泪辞玉阶，含悽下瑶殿。今日叹离居，夙昔欢同辇。兰蕙自有芳，蘼芜固所贱。淅淅西北风，吹我秋田蓬。夜梦邯郸路，不识邯郸宫。王颜会销歇，君恩那得终。
邵睢阳召饮作
作者：黎民表
朝代：明

貂裘堤上早凉轻，河水浑浑欲近城。驱传总如司马倦，裹粮空愧郑庄名。莫嗟留滞缘封事，政喜中和布乐声。归到汉廷重结袜，故人相见是王生。
邹将军平寇歌
作者：黎民表
朝代：明

大罗之山莽回互，石林岝崿盘西楚。悬梯织铁难跻攀，朝啼鼪鼯夜猛虎。茆棚竹箐何纵横，三峡黄昏怨行估。上书无人扣北阙，忍使苍生茹荼苦。丙辰之岁尤跳梁，羽檄交驰震霆怒。楼船下濑遄出师，诏遣将军持绣斧。荆蛮象郡抽精锐，漓水湟川动鼙鼓。阴厓杀气回长风，白日精灵泣飞雨。将军功成振凯归，大旱为霖救焦土。伏波铜柱安足誇，昆崙之捷可重睹。问君谋略何太奇，昔日东吴遏倭虏。丹书兽锦从天下，大纛高牙自能取。吁嗟四海今承平，南粤再见烟尘清。明珠贡篚岁岂乏，玉门斥堠无脩营。更烦牛酒休军士，函谷封泥不用兵。
郊游后同潘光禄孙上林童安二山人过朱在明宅小饮
作者：黎民表
朝代：明

踏遍荒郊路，归同促膝欢。入春衣渐减，经节食犹寒。野态衔杯出，新诗秉烛看。双童吹小管，明月下阶残。
郑伯良携赵子昂宋克温真迹见示
作者：黎民表
朝代：明

翰墨前贤在，悬金不易求。登坛称二妙，破冢阅千秋。雅好怜昌歜，穷途哂敝裘。椟还虽可恨，已胜夜光投。
郑伯良邀同诸公登万佛阁
作者：黎民表
朝代：明

日送莺花去，风雩兴可乘。尘心攀阁远，野兴入林增。龙树栖孤影，蜂房飐万灯。若无光禄酒，春思杳难凭。
郭东皋郡牧至自闽中招季常公干同集
作者：黎民表
朝代：明

生平怀抱为谁开，失喜相逢赵尉台。人讶仙舟同李郭，坐称禅客是宗雷。江涛忽涌双龙至，风驭重驱九鲤来。百岁光阴成过客，一时廊庙几怜才。寒暄欲叙频更烛，鸡黍淹留未尽杯。千里山川徒极目，暮潮犹得送君回。
郭山人次甫从东海来将游北海留止轩中因赠
作者：黎民表
朝代：明

双屐带莓苔，新从日观来。山川游子梦，风雪故人杯。龙性应难驭，鸾情不易媒。莫言成独往，高浪驾蓬莱。采药三年别，乘风万里游。可怜丛桂约，又过菊花秋。大梦君先觉，多岐古所尤。鲁连空蹈海，何似驾苍虬。
郭山人次甫从东海来将游北海留止轩中因赠·其一
作者：黎民表
朝代：明

双屐带莓苔，新从日观来。山川游子梦，风雪故人杯。龙性应难驭，鸾情不易媒。莫言成独往，高浪驾蓬莱。
郭山人次甫从东海来将游北海留止轩中因赠·其二
作者：黎民表
朝代：明

采药三年别，乘风万里游。可怜丛桂约，又过菊花秋。大梦君先觉，多岐古所尤。鲁连空蹈海，何似驾苍虬。
郭方伯应宿至自南中止广惠寺同刘观察仲脩携酒奉讯
作者：黎民表
朝代：明

未觉双峰远，方营一日閒。旃檀入古寺，雷雨过空山。苔滑停车处，风生捉麈间。禅房宁久住，人望在朝班。南中无信使，竹下有行踪。岂谓天涯远，还于佛国逢。解衣停暮雨，闻梵报疏钟。世事悠然里，寒暄已自慵。
郭方伯应宿至自南中止广惠寺同刘观察仲脩携酒奉讯·其一
作者：黎民表
朝代：明

未觉双峰远，方营一日閒。旃檀入古寺，雷雨过空山。苔滑停车处，风生捉麈间。禅房宁久住，人望在朝班。
郭方伯应宿至自南中止广惠寺同刘观察仲脩携酒奉讯·其二
作者：黎民表
朝代：明

南中无信使，竹下有行踪。岂谓天涯远，还于佛国逢。解衣停暮雨，闻梵报疏钟。世事悠然里，寒暄已自慵。
郭次甫移寓姚元白馆过讯
作者：黎民表
朝代：明

手把青藜诵远游，薜萝为带鹿为裘。别来天姥山中雪，归去安期海上舟。关外千言犹可授，桑间三宿为谁留。金陵市隐元相逐，好向长安作醉侯。
酌玉亭上
作者：黎民表
朝代：明

登山方改屐，把酒爱临流。龙去还成雨，风鸣并作秋。开奁鸿照影，弭盖凤经游。绝胜频来往，毵毵笑白头。
重阳前一日同戴伯常姚元白欧桢伯过沈懋学东城旅寓
作者：黎民表
朝代：明

野次招携得，閒门少送迎。枯杨村径出，残芰水云平。藜杖称居士，莲峰接化城。雕菰留客饭，青李逊书名。灯火曾天竺，琴尊忽帝京。干戈经惨怆，岁月苦峥嵘。澼絖千金直，龙渊片羽轻。虽然朱履贵，能免布衣情。秋序黄花发，他乡白发生。纵横怜计拙，沦落赖诗成。湖海扁舟足，乾坤一马并。兹辰无浊酒，慷慨意谁明。
重阳前一日过欧桢伯馆因谈西樵之胜示同舍生
作者：黎民表
朝代：明

谁从云路置丹梯，海上诸峰尽觉低。残雪不消天柱外，晴虹多挂竹林西。金书镇日烟霞护，石髓何年涧谷迷。寄语尚平须负笈，琅玕千树待幽栖。
重阳后李环卫惟寅招饮对菊
作者：黎民表
朝代：明

日下螭头儤直回，相逢三径好衔杯。浮云晴逐清砧断，紫艳频将妙舞催。南国音书无雁至，天涯尊酒为谁开。可怜月夜闻微咏，惟有征西解爱才。
重阳后过沈纯甫同艾蔡二曹长小饮
作者：黎民表
朝代：明

偶尔襟期合，相携坐竹根。霜华犹满径，风叶漫开尊。故国飞鸿断，长途老马存。非君慰寥寂，谁解扫行园。
野人庐
作者：黎民表
朝代：明

黄野仙已去，于菟守灵关。松风起万壑，时复乘鸾还。朗吟梅花句，清丽非人间。被衣出涧户，朗月沉空山。
金阊访沈嘉则旅馆
作者：黎民表
朝代：明

棠舟并舣越来干，庑下何人识伯鸾。买鹤俸钱谁为借，笼鹅经卷手曾刊。功名荏苒看双鬓，歧路奔忙误一官。紫气东门长不断，罗浮梯阁几回看。
钓台
作者：黎民表
朝代：明

垂纶人去后，楼阁缅纵横。龙卧沧江晚，鸿冥芳草生。水犹喧野碓，风自落柴荆。物色真虚事，知君不重名。
钟户曹邀游郑园同肖甫作
作者：黎民表
朝代：明

郑谷东连禁苑开，文园多暇数能来。夹池浪绕檀栾去，到岸风牵紫翠回。细柳烽烟犹驻马，上兰歌舞且衔杯。阳春此日归华省，曲水新词不易裁。
铁泉庵
作者：黎民表
朝代：明

铁壁临千仞，乘危更一探。瀑前安茗灶，松杪出花龛。鹤忆窥残帙，猿经伴夜谈。谁能开丈室，招隐向山南。
铜瓦厢谒大禹庙
作者：黎民表
朝代：明

德水千年在，谁能忘禹功。金堤非旧迹，铜瓦见新宫。野著沧凉日，林交惨淡风。路岐何用感，王气满关东。
锦标轩
作者：黎民表
朝代：明

锦帜中流得，泥金上国来。衣冠通两世，星象接三台。题柱荆山积，雕楹汉水开。桓荣稽古力，千载复论才。
镇海楼登望
作者：黎民表
朝代：明

朱甍画栋逼星河，秋色苍然隐薜萝。地转青山开越井，天悬流水下牂牁。凭栏渐觉清商变，顾影其如白发何。鸿雁有怀成怅望，浮云西北晚来多。
长汀李大尹挽词
作者：黎民表
朝代：明

美政推榆次，芳名拟岘山。祇闻携鹤去，俄见泣麟还。荒垄松楸古，平原橘柚斑。夜台埋剑气，犹照斗牛间。一从淹建水，无复画麟台。学有雕龙辨，人非展骥才。茂陵长卧病，栗里竟归来。往事穹碑在，松风起暮哀。
长汀李大尹挽词·其一
作者：黎民表
朝代：明

美政推榆次，芳名拟岘山。祇闻携鹤去，俄见泣麟还。荒垄松楸古，平原橘柚斑。夜台埋剑气，犹照斗牛间。
长汀李大尹挽词·其二
作者：黎民表
朝代：明

一从淹建水，无复画麟台。学有雕龙辨，人非展骥才。茂陵长卧病，栗里竟归来。往事穹碑在，松风起暮哀。
长门怨
作者：黎民表
朝代：明

永巷疏恩幸，长门绝履綦。由来妾薄命，讵是妒蛾眉。夜雨销兰气，秋风落桂枝。凝思君不见，含态入罗帏。
闻吴明卿上计以禁例不得相晤赋此寄怀
作者：黎民表
朝代：明

流落闽中使，生涯近始闻。泪收江北雨，身老越南军。积思生春草，新愁隔暮云。倘携延水剑，犹可报明君。
闻大驾南巡恭赋
作者：黎民表
朝代：明

君王游幸地，江汉本朝宗。湘浦聆轩乐，昭丘讯楚宫。昔闻欢旧镐，今见入新丰。徙倚看南极，俄成五色龙。黄道天行速，瑶图睿览纡。万方归贡篚，四海混车书。问道回轩驾，巡方奉舜舆。非熊如入梦，能载渭川渔。凿道通龙辇，疏山转凤轺。柳当旂外拂，花度幰前飘。地即桥山古，津仍滦水遥。皇情悲恸处，松柏入青霄。吉日行千里，征途驻六飞。周庐闻夜柝，旅帐正宵衣。御气翔丹毂，绯烟绕紫微。祝融先儆路，何敢褺皇威。九庙神灵在，銮舆暇豫回。徒劳赋黄竹，祇见却龙媒。凤历占千祀，鸿私下九垓。悬知歌吹入，高宴柏梁台。
闻大驾南巡恭赋·其一
作者：黎民表
朝代：明

君王游幸地，江汉本朝宗。湘浦聆轩乐，昭丘讯楚宫。昔闻欢旧镐，今见入新丰。徙倚看南极，俄成五色龙。
闻大驾南巡恭赋·其三
作者：黎民表
朝代：明

凿道通龙辇，疏山转凤轺。柳当旂外拂，花度幰前飘。地即桥山古，津仍滦水遥。皇情悲恸处，松柏入青霄。
闻大驾南巡恭赋·其二
作者：黎民表
朝代：明

黄道天行速，瑶图睿览纡。万方归贡篚，四海混车书。问道回轩驾，巡方奉舜舆。非熊如入梦，能载渭川渔。
闻大驾南巡恭赋·其五
作者：黎民表
朝代：明

九庙神灵在，銮舆暇豫回。徒劳赋黄竹，祇见却龙媒。凤历占千祀，鸿私下九垓。悬知歌吹入，高宴柏梁台。
闻大驾南巡恭赋·其四
作者：黎民表
朝代：明

吉日行千里，征途驻六飞。周庐闻夜柝，旅帐正宵衣。御气翔丹毂，绯烟绕紫微。祝融先儆路，何敢褺皇威。
闻徐子与解汝宁太守
作者：黎民表
朝代：明

一麾犹未达，多病遽隳官。岂为才名误，终伤世路难。河濆归客骑，苕水濯尘冠。猿鹤应相语，空山得岁寒。
闻捷报
作者：黎民表
朝代：明

铙歌横吹遏彤云，天子明堂议战勋。金帛未应酬死士，麒麟先画霍将军。翩翩朔气引戎旌，回望阴山斥堠平。用尽黄金饷边塞，几人曾为取龙城。
闻捷报·其一
作者：黎民表
朝代：明

铙歌横吹遏彤云，天子明堂议战勋。金帛未应酬死士，麒麟先画霍将军。
闻捷报·其二
作者：黎民表
朝代：明

翩翩朔气引戎旌，回望阴山斥堠平。用尽黄金饷边塞，几人曾为取龙城。
闻故园草阁火
作者：黎民表
朝代：明

架上馀千轴，俱随绿燄飞。平生惟蜡屐，旧物秪牛衣。信是冥怀待，谁言损读非。啸歌聊复尔，北叟可同归。
闻杜鹃
作者：黎民表
朝代：明

咽月声寒露气微，三声湿尽楚人衣。从来北土殊栖息，何事南中久未归。
闻梁公实得请南归
作者：黎民表
朝代：明

天地干戈满，风尘信息稀。暂辞青琐直，遥望白云归。种秫堪为酒，纫兰可作衣。蹇予犹负米，惭尔息尘机。
闻海寇入高凉陷属邑怅然有作
作者：黎民表
朝代：明

军中飞檄迅，天外跕鸢遥。料敌书生短，平时将士骄。百城连赤羽，一岁少青苗。纵有明珠在，无缘献圣朝。
闻王敬美谈太华之胜同李惟寅赋
作者：黎民表
朝代：明

立马关门紫气前，丹梯无路可扳缘。地形下见秦中尽，鸟路翻从掌上悬。西极千峰朝白帝，黄河一线落高天。餐霞无复萧台女，得驭茆龙亦可怜。
闻马市讲和诸边晏然识喜
作者：黎民表
朝代：明

陇北辽阳揔乞和，尽驱龙种度黄河。一时内厩三千队，应费东吴万匹罗。长堤一望尽如云，沙苑秋开牧马群。黄竹漫劳行万里，柳营从此息三军。敌骑翩翩起朔风，朵颜三卫亦枭雄。稿街不是稽传首，应念当年靖难功。几年宵旰在关门，今日垂衣拱至尊。检玉不须升岱岳，泥金应合答玄元。
闻马市讲和诸边晏然识喜·其一
作者：黎民表
朝代：明

陇北辽阳揔乞和，尽驱龙种度黄河。一时内厩三千队，应费东吴万匹罗。
闻马市讲和诸边晏然识喜·其三
作者：黎民表
朝代：明

敌骑翩翩起朔风，朵颜三卫亦枭雄。稿街不是稽传首，应念当年靖难功。
闻马市讲和诸边晏然识喜·其二
作者：黎民表
朝代：明

长堤一望尽如云，沙苑秋开牧马群。黄竹漫劳行万里，柳营从此息三军。
闻马市讲和诸边晏然识喜·其四
作者：黎民表
朝代：明

几年宵旰在关门，今日垂衣拱至尊。检玉不须升岱岳，泥金应合答玄元。
闽警
作者：黎民表
朝代：明

干戈愁越骆，闽海更堪怜。篁竹频依险，鲸鲵共戴天。未收熊耳甲，莫费水衡钱。痛哭谋臣疏，珠厓肯弃捐。
阅军池河度清流关
作者：黎民表
朝代：明

赤符曾破敌，紫气复临关。千古兴亡地，中原指顾间。浮云随马策，落日照刀环。远愧轻裘者，铭功上岘山。
阻风李阳驿
作者：黎民表
朝代：明

满目川原百战馀，旅情芳草共萧疏。苍山古堠逢秋骑，野水残灯见夜渔。地近潇湘多暮雨，雁来湓浦少乡书。故人忆我停云外，惆怅烟波少定居。
陈亮夫以尊公司徒韶石诗见示依韵奉怀
作者：黎民表
朝代：明

溪流西望似河源，青嶂凌空万马屯。海上星辰朝帝座，风前箫管下云门。晴阳弄色来衾枕，飞翠当尊散郁烦。何事东山谢安石，题诗犹忆卧龙村。
陈使君玉叔督饷至京师枉过旅馆同欧桢伯作得根字
作者：黎民表
朝代：明

何时车骑去中原，白社重来意气存。暮雨不妨淹使节，秋花还共醉篱根。文章浪说千年事，虚薄真惭一饭恩。惟待淮南招隐赋，更从梅福老吴门。
陈侍御道襄宅离夜遇雪得零字
作者：黎民表
朝代：明

把袂风尘日，燕歌且共听。客心寒易怆，离夜酒长醒。蕉荔经持节，江湖感聚萍。黄金交谊少，垂白任飘零。
陈侍御道襄招朱陈二使君同集
作者：黎民表
朝代：明

双凫犹暂驻，骢马复同游。入夜城阴静，将春雪意收。月曾千里共，兴作两宵留。何处吟庄舄，凄风起凤楼。
陈公聘宪使提五州兵征海寇有作次韵
作者：黎民表
朝代：明

吴城遥望雪初残，又领奇兵过瘴滩。龙节夜驰霜月暗，鸾旗阴曳海风寒。关山应叹辞家远，恩遇方知报主难。预喜铙歌归有日，封章须献五云端。牙璋十月下江城，百万军储计不轻。推毂屡颁明主诏，临歧先慰远人情。梅花竞落来时路，草色初青战后坪。闻道庙廊虚席待，肯论乡国念归程。
陈公聘宪使提五州兵征海寇有作次韵·其一
作者：黎民表
朝代：明

吴城遥望雪初残，又领奇兵过瘴滩。龙节夜驰霜月暗，鸾旗阴曳海风寒。关山应叹辞家远，恩遇方知报主难。预喜铙歌归有日，封章须献五云端。
陈公聘宪使提五州兵征海寇有作次韵·其二
作者：黎民表
朝代：明

牙璋十月下江城，百万军储计不轻。推毂屡颁明主诏，临歧先慰远人情。梅花竞落来时路，草色初青战后坪。闻道庙廊虚席待，肯论乡国念归程。
陈宪使少岩之西越附寄舍弟书
作者：黎民表
朝代：明

偶逢铜柱使，一寄岭南音。乡思楚云碧，江帆漓水深。名途谁荐士，歧路我沾襟。不似西飞雁，随君到桂林。
陈忠甫以邛竹杖遗予戏作短歌
作者：黎民表
朝代：明

邛竹传奇西夏日，肿节瘦茎如鹤膝。天竺高僧屡护持，尚方灵寿差其匹。陈君好事偶得之，入手铿然知古物。指麾铜柱开烟霏，柱石罗浮看日出。朅来载笠访安期，怪石欹厓恐颠踬。提携似有苍精翊，闪烁应愁山鬼泣。偷视刀环未敢言，笑尔青藜落吾室。感君把赠意已多，置之座右勤摩娑。只今沧海扬洪波，冯夷出没翻蛟鼍。微闾聚窟渺在望，金堂玉霤空嵯峨，杖乎杖乎奈尔何。
陈玉叔事竣还南
作者：黎民表
朝代：明

长淮无浪九河清，入奏真能慰圣情。卧阁旧高循吏传，挥毫元重客卿名。包茅贡已输南国，鱼藻欢同燕镐京。自有庙谟酬顾问，赠言东海愧王生。
陈贵吾欧彦桢约游玉舄亭故址
作者：黎民表
朝代：明

弱水桑田更浅清，残碑犹自记嘉平。青骡海上应无迹，玉舄人间尚有名。笙管御风回鹤梦，杉松将雨杂鸾声。那堪采药归来晚，夜夜东风忆五城。
除夕
作者：黎民表
朝代：明

风雪寒宵欲变春，短檠孤榻自相亲。久辞沧海思垂钓，一卧金门沗侍臣。青玉灯烟遥拂曙，铜驼衣马暗生尘。更阑未敢停双管，汉殿迎年事事新。
除夕前携儿玖侄璐璘瑱等閒步自玉山遂登观音阁
作者：黎民表
朝代：明

十载抽身返卧园，青溪林木故应存。淮淝已息飞书警，涨海犹闻战舰諠。寂历人烟连浦树，萧疏风雪静柴门。椒花秫酒供残岁，白首毋忘报汉恩。
除夕和惟鉴家兄
作者：黎民表
朝代：明

雨色净遥天，华灯照四筵。气催残腊日，花发艳阳年。冷蕊融残雪，疏枝带暖烟。春明好行乐，莫忘棣华篇。
除夜同少承长孺小饮得寒字
作者：黎民表
朝代：明

汉宫迎岁雪犹寒，三径萧条促旧欢。送客屠苏吾独后，向人灯火夜将阑。匣中龙剑怜双起，醉里尘冠更一弹。何事赋才成久滞，青云虚自满长安。
隆福寺英宗命僧剃度于此
作者：黎民表
朝代：明

绀宇开驰道，天人此给孤。宫罗裁宝胜，粉壁俪椒涂。电露浮生感，荣华逝水俱。薜萝县翠网，杨柳阁雕弧。壮丽惊游目，清凉减病躯。出门风色异，羸马倦长途。
隐园杂咏十七首 其一 玉林
作者：黎民表
朝代：明

一双馀隙地，种此青琅玕。夜静疑风雨，萧森万籁寒。
隐园杂咏十七首 其七 容与台
作者：黎民表
朝代：明

六朝迹苍莽，长江流古今。高台自风月，不废我登临。
隐园杂咏十七首 其三 中林堂
作者：黎民表
朝代：明

夹林开绮构，前对雨华台。倏忽烟岚起，庭中万象来。
隐园杂咏十七首 其九 鹅群阁
作者：黎民表
朝代：明

清池浴皓羽，乱此罨画影。蘋末来清风，葛巾自慵整。
隐园杂咏十七首 其二 茶泉
作者：黎民表
朝代：明

凿井得海眼，清冷味如雪。青丝转辘轳，下汲秦淮月。
隐园杂咏十七首 其五 春雨畦
作者：黎民表
朝代：明

夜听萧疏响，春畦长渐高。丈人方兀坐，抱瓮亦徒劳。
隐园杂咏十七首 其八 海月楼
作者：黎民表
朝代：明

明月出海底，倒影池上楼。清辉不可揽，白露湿衣裘。
隐园杂咏十七首 其六 观生处
作者：黎民表
朝代：明

世故多歧路，功名一聚尘。观生何处是，半榻隐吾身。
隐园杂咏十七首 其十 鸥波
作者：黎民表
朝代：明

白鸥日飞来，止我茄下食。不但无机心，回旋似相识。
隐园杂咏十七首 其十一 柳浪堤
作者：黎民表
朝代：明

金塘澹淡浮，垂柳参差碧。千里江南春，移来君几席。
隐园杂咏十七首 其十七 借眠轩
作者：黎民表
朝代：明

曾作秦淮梦，篝灯对风雨。客散春山空，独鹤向人语。
隐园杂咏十七首 其十三 浮玉桥
作者：黎民表
朝代：明

短桥流不去，回波相激鸣。度我幽寻屐，千花隔岸明。
隐园杂咏十七首 其十二 飞影亭
作者：黎民表
朝代：明

太虚本无色，止水亦长瑩。如何桂轮中，忽有山河影。
隐园杂咏十七首 其十二 飞影亭
作者：黎民表
朝代：明
体裁：五言绝句

太虚本无色，止水亦长莹。如何桂轮中，忽有山河影。
隐园杂咏十七首 其十五 鹤径
作者：黎民表
朝代：明

曲径不用车，通行止孤鹤。畏有红尘踪，惊我岩花落。
隐园杂咏十七首 其十六 萃止居
作者：黎民表
朝代：明

眷然京华游，岁暮心无已。寄谢陶柴桑，今朝真已矣。
隐园杂咏十七首 其十四 芙蓉馆
作者：黎民表
朝代：明

何年移玉井，开作满池花。白鸟凌波去，青天裂片霞。
隐园杂咏十七首 其四 思玄室
作者：黎民表
朝代：明

玄珠本难求，得之在罔象。回照一室间，万形自霄壤。
隐园杂咏十七首·玉林
作者：黎民表
朝代：明

一双馀隙地，种此青琅玕。夜静疑风雨，萧森万籁寒。凿井得海眼，清冷味如雪。青丝转辘轳，下汲秦淮月。夹林开绮构，前对雨华台。倏忽烟岚起，庭中万象来。玄珠本难求，得之在罔象。回照一室间，万形自霄壤。夜听萧疏响，春畦长渐高。丈人方兀坐，抱瓮亦徒劳。世故多歧路，功名一聚尘。观生何处是，半榻隐吾身。六朝迹苍莽，长江流古今。高台自风月，不废我登临。明月出海底，倒影池上楼。清辉不可揽，白露湿衣裘。清池浴皓羽，乱此罨画影。蘋末来清风，葛巾自慵整。白鸥日飞来，止我茄下食。不但无机心，回旋似相识。金塘澹淡浮，垂柳参差碧。千里江南春，移来君几席。太虚本无色，止水亦长瑩。如何桂轮中，忽有山河影。短桥流不去，回波相激鸣。度我幽寻屐，千花隔岸明。何年移玉井，开作满池花。白鸟凌波去，青天裂片霞。曲径不用车，通行止孤鹤。畏有红尘踪，惊我岩花落。眷然京华游，岁暮心无已。寄谢陶柴桑，今朝真已矣。曾作秦淮梦，篝灯对风雨。客散春山空，独鹤向人语。
隔墙桃花戏作
作者：黎民表
朝代：明

十日春光偏泥酒，雨中犹见隔墙花。丈人已自无机事，莫道东邻是宋家。
集何孔目元朗后亭
作者：黎民表
朝代：明

兵甲黄尘旧路非，相携六月到山扉。松间薜荔牵衣过，竹外鹓鸾挟子飞。白发尚淹金马署，青云空羡绿荷衣。习池共把山公酒，此日应？酩酊归。
集何孔目元朗后亭
作者：黎民表
朝代：明
体裁：七言律诗

兵甲黄尘旧路非，相携六月到山扉。松间薜荔牵衣过，竹外鹓鸾挟子飞。白发尚淹金马署，青云空羡绿荷衣。习池共把山公酒，此日应�酩酊归。
集刘宪使仲脩日涉园
作者：黎民表
朝代：明

柏梁诗句旧知名，林下閒居最称情。花木近栽围别墅，云山相对在重城。向来草创高阳会，此地流传白雪声。谁是五陵豪举客，倦游吾独类长卿。
集姚元白市隐园
作者：黎民表
朝代：明

江山馀故国，水石到名园。草色幽亭合，云光曲沼翻。狂来犹说剑，乱后此开尊。一罢濠梁咏，襟期谁共论。
集王武选宅对菊
作者：黎民表
朝代：明

木叶谁知楚客愁，省郎三径足淹留。悬灯共照金花夕，倚曲翻惊玉树秋。不为铅华伤国艳，转因沦落见风流。东篱满把饶相笑，十载长安纵意游。
集许舍人稚干宅观舞
作者：黎民表
朝代：明

芳树连温室，幽庄到习池。白环犹相业，青琐尽朋知。翠鬘花间拥，金尊月下移。宴游成野客，吟眺及良时。物理衔杯得，乡心触景悲。绝缨君莫惜，颓玉更相期。
集陈大理玉叔宅得云字
作者：黎民表
朝代：明

离离宫树出重云，促漏铜街入夜闻。寒露渐高仙掌色，繁星遥动羽林军。歌传白雪应难和，坐引青藜喜共分。却倚东篱成独醉，谁将文似荐明君。
雨
作者：黎民表
朝代：明

短日仍多雨，轻飞似暗尘。病逢寒食夜，书寄故乡人。节物频年异，衣冠后会新。圣朝容拙宦，又过五陵春。
雨中同刘观察李明府欧博士朱汝修诸子集李临淮第得风字
作者：黎民表
朝代：明

筹策于今借幕中，退朝尊酒未曾空。浮云亦自怜燕馆，白雪真能操楚风。宾客人多逢冠鹖，扁舟予拟逐飞鸿。竹林肯厌过逢数，瑶水年年曲宴同。
雨中奉讯唐惟良
作者：黎民表
朝代：明

带印无多日，前期远见寻。摇心双阙下，理棹五湖阴。客邸嗟燃桂，朝廷有赐金。萧条黄叶里，休忆白头吟。
雨中拨闷
作者：黎民表
朝代：明

愁见飞花委绿萝，习家池上急经过。明妆艳粉相携夺，看到开残较几多。日日伤春到水头，摧颓还拥黑貂裘。梦回不识邯郸路，老去真思广武游。风雨秦淮花事稀，春光强半在蔷薇。蛾眉已自愁金屋，更遣临春舞画衣。
雨中拨闷·其一
作者：黎民表
朝代：明

愁见飞花委绿萝，习家池上急经过。明妆艳粉相携夺，看到开残较几多。
雨中拨闷·其三
作者：黎民表
朝代：明

风雨秦淮花事稀，春光强半在蔷薇。蛾眉已自愁金屋，更遣临春舞画衣。
雨中拨闷·其二
作者：黎民表
朝代：明

日日伤春到水头，摧颓还拥黑貂裘。梦回不识邯郸路，老去真思广武游。
雨中望拜长陵
作者：黎民表
朝代：明

肃肃松区拜百官，烟霄楼阁上㠝岏。崤陵风雨千山合，原庙衣冠万代看。玉座有衣留秘殿，铜台无泪洒长安。烟尘不动威灵远，辇道晨趋铁马寒。
雨中留宿张幼千家
作者：黎民表
朝代：明

秉烛坐清夜，摊书共草堂。疏砧秋思早，微雨客衾凉。鸡黍成良晤，风波忽异乡。羁愁稍披豁，触目见琳琅。不为愁风雨，还因恋解携。途长思老马，梦短怯晨鸡。离思中年恶，音书后夜题。片帆何处落，邗水易东西。
雨中留宿张幼千家·其一
作者：黎民表
朝代：明

秉烛坐清夜，摊书共草堂。疏砧秋思早，微雨客衾凉。鸡黍成良晤，风波忽异乡。羁愁稍披豁，触目见琳琅。
雨中留宿张幼千家·其二
作者：黎民表
朝代：明

不为愁风雨，还因恋解携。途长思老马，梦短怯晨鸡。离思中年恶，音书后夜题。片帆何处落，邗水易东西。
雨中过喷玉岩
作者：黎民表
朝代：明

喷玉岩前山翠飞，千丝披拂近人衣。青林忽乱蛟龙雨，丹磴长连雪霰晖。壶榼动随高士履，桔槔争息丈人机。匡庐日暮何如此，醉卧云松未拟归。
雨中过浮丘怀太史
作者：黎民表
朝代：明

苍茫佳气望中收，想像仙人驾彩虬。独鹤不知春事晚，清溪长共白云流。尘途已息庄周马，物外谁追葛令游。惆怅王孙归去后，鸬鹚鸂？满汀州。
雨中过浮丘怀太史
作者：黎民表
朝代：明
体裁：七言律诗

苍茫佳气望中收，想像仙人驾彩虬。独鹤不知春事晚，清溪长共白云流。尘途已息庄周马，物外谁追葛令游。惆怅王孙归去后，鸬鹚鸂�满汀州。
雨后湖山一览亭同欧桢伯汪仲淹小坐
作者：黎民表
朝代：明

十载红尘始一经，偶同词客赋青萍。长堤水落苍龙影，断苇风牵白鹭汀。苑内楼台含太液，望中波浪恍宫亭。谁言天汉人难到，亦自乘槎有客星。
雨后经天坛沙河口占
作者：黎民表
朝代：明

平沙雨湿草茸茸，白玉高坛紫翠重。马上行人看不厌，石廊流水绕疏松。
雨后饿姚元白还金陵召歌者蒒成侑酌醉后赋此为别
作者：黎民表
朝代：明

枫江凉雨梦归吴，回首长安紫气孤。君见金陵旧花月，清歌能似此间无。鼓柁潇湘未有期，尊前同醉把花枝。豪游纵有青云客，子夜吴歌我独知。北阙秋深雨不开，翠眉红烛夜相催。浮云世事应难料，明月看山谁共来。
雨后饿姚元白还金陵召歌者蒒成侑酌醉后赋此为别·其一
作者：黎民表
朝代：明

枫江凉雨梦归吴，回首长安紫气孤。君见金陵旧花月，清歌能似此间无。
雨后饿姚元白还金陵召歌者蒒成侑酌醉后赋此为别·其三
作者：黎民表
朝代：明

北阙秋深雨不开，翠眉红烛夜相催。浮云世事应难料，明月看山谁共来。
雨后饿姚元白还金陵召歌者蒒成侑酌醉后赋此为别·其二
作者：黎民表
朝代：明

鼓柁潇湘未有期，尊前同醉把花枝。豪游纵有青云客，子夜吴歌我独知。
雨夜姚元白欧桢伯携酒过访
作者：黎民表
朝代：明

杯酒销馀日，茆斋坐夜清。疏砧风外急，孤烛雨中明。乡国伤多事，浮沈笑此生。问奇吾转愧，难得是交情。
雪中同约卿过子与
作者：黎民表
朝代：明

出关愁日暮，踏雪喜新晴。酒挹青骢客，诗传白雪声。径花沾湿重，檐溜滴阶平。此日冲寒兴，还因下榻名。
雪中登感应观阁次王太仆韵
作者：黎民表
朝代：明

高步仙台喜对君，烟花迢递入枫宸。城云近带晴霏湿，苑树遥连霁色新。游客正伤千里目，归鸿先报五陵春。江湖回首钧天梦，犹有当时献赋人。
雪后同许计部过崔都水
作者：黎民表
朝代：明

潞水背京邑，簿书成陆沉。况兹异乡感，复尔玄运侵。疲骖何所适，矌望就前林。大陆玄云合，苍龙迥且深。绸缪赖君子，芳讯吐中襟。并坐荫华榱，醇酎时劝斟。悲风振积霰，颓光喧寒禽。豫乐惬时序，延览谐夙心。去晷良足念，来欢犹可寻。高冥徯六羽，结桂山之阴。
雪后省中听檐溜作
作者：黎民表
朝代：明

建章宫沼已流澌，冰柱初消滴渐微。台上虚摇神女佩，苑边轻湿侍臣衣。金银色近临仙掌，宫羽声长出凤闱。三载钧天听舜乐，只疑身在竹间扉。
雪夜同伯宗集缮部张肖甫宅得林字
作者：黎民表
朝代：明

北阙寒云结瞑阴，龙山飞度正森沉。可怜西第歌钟满，共把东曹酒盏深。柳絮忽邀词客赋，椒花应折故园心。宵衣更从鸣珂去，玉树青葱指上林。
雪夜同陈太史仁甫陈大理玉叔康管二山人集梁思伯宅
作者：黎民表
朝代：明

入夜风声渐细微，不知塞色上人衣。平连青阁千林暝，愁逐黄云几处飞。上国烟花仍自媚，天涯芳草待谁归。相逢剧对金尊好，最是阳春此调稀。